EΞΩΔυΝηΤικα: ΟΤΑΝ ΟΙ ΛΑΟΙ ΑΝΤΙΣΤΕΚΟΝΤΑΙ...\nΑπό τα μέσα της δεκαετίας του ’90, στο απόγειο του νεοφιλελευθερισμού, ξεκίνησε ένα κύμα ιδιωτικοποιήσεων των Εταιρειών Ύδρευσης, τις οποίες προωθούσε το ΔΝΤ και η Παγκόσμια Τράπεζα κυρίως στη Λατινική Αμερική, εντάσσοντάς τες σε ένα πλαίσιο προγράμματος του ΔΝΤ με τον ειρωνικό τίτλο «Ανάπτυξη και Εξάλειψη της Φτώχειας», με στόχο δήθεν να διασφαλίσουν την οικουμενική πρόσβαση στο νερό. Το παράδειγμα της Βολιβίας έχει μεγάλο ενδιαφέρον.\nAξίζει να δούμε ένα μικρό ιστορικό των 3 μηνών που ακολούθησαν την ιδιωτικοποίηση του νερού. Τον Ιανουάριο του 2000 η Παγκόσμια Τράπεζα αποφάσισε να βάλει τέλος στον «ασύδοτο δανεισμό» όπως τον αποκάλεσε και απείλησε τη βολιβιανή κυβέρνηση ότι θα σταματήσει την εισροή χρήματος αν δεν ιδιωτικοποιήσουν το νερό.\nΟ τότε πρόεδρος Ούγκο Μπανζέρ προχώρησε στην πώληση της εταιρείας σε μια κοινοπραξία πολυεθνικών με επικεφαλής την αμερικάνικη Bechtel και η σύμβαση υπογράφηκε για σαράντα χρόνια.\nΤο Φεβρουάριο οι διαδηλωτές κάλεσαν τον λαό στην πόλη και οργάνωσαν μια συγκέντρωση με στόχο να γίνει με τη μορφή γιορτής, με μουσική και αρκετά συγκροτήματα. Η κυβέρνηση δήλωσε ότι δεν θα επιτρέψει την πραγματοποίηση της συγκέντρωσης δημιουργώντας παράλληλα ένα κλίμα εκφοβισμού με αποτέλεσμα μια ολονύχτια πάλη μεταξύ διαδηλωτών και αστυνομικών, η οποία συνεχίστηκε και την επόμενη μέρα με νέους ανθρώπους να συρρέουν στους δρόμους.\nΟ στόχος τους ήταν να καταλάβουν την κεντρική πλατεία της Κοτσαμπάμπα. Οι αστυνομικοί άρχισαν να πυροβολούν τον κόσμο με πλαστικές σφαίρες αλλά δεν κατάφεραν να τον διασπάσουν. Το ακριβώς αντίθετο. Την επόμενη μέρα κι άλλοι καλλιεργητές κόκας, απλοί άνθρωποι και φοιτητές ενώθηκαν με τους διαδηλωτές με αποτέλεσμα να καταφέρουν να καταλάβουν την πλατεία. Οι κινητοποιήσεις εναντίον της ιδιωτικοποίησης του νερού ήταν τόσο δημοφιλείς, γιατί μέσα λίγο καιρό τα τέλη σύνδεσης και τα τιμολόγια για την παροχή νερού εκτοξεύτηκαν σε αδιανόητα επίπεδα.\nΗ Μαρσέλα Ολιβέρα, μέλος του τότε κινήματος, λέει: «Ήταν τεράστια νίκη, γιατί ήμασταν σε θέση να διαπραγματευτούμε με την κυβέρνηση. Υπογράψαμε συμφωνία και η κυβέρνηση πάγωσε τις συμφωνίες για το νερό, ενώ δημιούργησε μια επιτροπή για να διαπραγματευτεί, με έναν συντονιστή τους όρους του συμβολαίου με την Bechtel. Κάποια στιγμή όμως το Μάρτιο, συνειδητοποιήσαμε ότι η κυβέρνηση δεν επρόκειτο να κάνει τίποτα, απλά επιχειρούσε να κερδίσει χρόνο.\nΈτσι, έγινε αυτό που αποκαλούμε λαϊκό δημοψήφισμα, κάτι που δεν προέβλεπε το Σύνταγμα και δεν ήταν νόμιμο. Όμως εμείς πιστεύαμε ότι ήταν νόμιμο.»\nΗ κυβέρνηση αγνόησε απόλυτα τα αποτελέσματα του λαϊκού δημοψηφίσματος και, τον Απρίλιο, οι διαδηλωτές κάλεσαν για νέες κινητοποιήσεις. Η Μαρσέλα Ολιβέρα θυμάταιq: «Στην αρχή ήταν πολύς ο κόσμος, ίσως 25.000, στην πλατεία. Αλλά όσο περνούσαν οι μέρες ερχόταν λιγότερος κόσμος στις κινητοποιήσεις.\nΚαι η αστυνομία δεν ήρθε να μας καταστείλει. Ξέραμε ότι είχαν αλλάξει εντελώς στρατηγική, ήξεραν ότι αν έβγαζαν την αστυνομία, τότε θα εξαγρίωναν το λαό – και γι’ αυτό δεν το έκαναν, περίμεναν να κουραστούμε». Στο μεταξύ, οι διαπραγματεύσεις συνεχιζόταν, ενώ ταυτόχρονα ο Αρχιεπίσκοπος έλαβε το μέρος του λαού.\n«Δεν νομίζω ότι κανείς περίμενε αυτό που επρόκειτο να γίνει. Ξέρετε, το Φεβρουάριο λέγαμε ότι ήταν υπέροχο αυτό που συνέβαινε και ότι κάτι τέτοιο δεν θα ξαναγινόταν. Τον Απρίλιο όμως έγινε ξανά. Και δεν νομίζω ότι ζήσαμε κάτι παρόμοιο. Οι γονείς μου λένε ότι δεν είχαν ζήσει κάτι τέτοιο από την επανάσταση του 1952.\nΌλοι ένιωθαν ότι αυτό ήταν ιστορικό. Πλέον οι απαιτήσεις του λαού δεν ήταν μόνον το να φύγει η εταιρεία από τη χώρα, ήταν να φύγει αυτή η κυβέρνηση και να σχηματίσει τη δική του κυβέρνηση. Και αυτό ήταν αυθόρμητο, κανείς δεν ήταν ηγέτης.\nΤο μάθημα από τον πόλεμο για το νερό είναι ότι τίποτα δεν είναι οριστικό, ότι πάντα μπορούμε να αλλάξουμε τα πράγματα. Το σύστημα εδώ είχε ήδη ιδιωτικοποιηθεί, σπάσαμε τη συμφωνία, πήραμε την επιχείρηση ύδρευσης στα χέρια μας, κάτι που ποτέ δεν φανταστήκαμε ότι θα συνέβαινε.\nΚαι αυτό είναι κάτι που λέει πάντα ο Oscar, το σλόγκαν που επαναλαμβάνουμε πάντα στους δρόμους, ότι ο λαός, ενωμένος, ποτέ δεν μπορεί να ηττηθεί, είναι κάτι που ζήσαμε στην Κοτσαμπάμπα πριν από δέκα χρόνια και είναι κάτι που πιστεύουμε ότι μπορεί να επαναληφθεί ξανά και ξανά…».


January 15, 2018 – Freeminds.gr\nJanuary 15, 2018 January 15, 2018 Freeminds\n«Όταν το καλοκαίρι συναντά το Χειμώνα» ήταν ο τίτλος του βιβλίου που τράβηξε την προσοχή μου εκείνο το γλυκό απόγευμα του Σεπτεμβρίου.\nΟ δρόμος μου με είχε οδηγήσει σε μια τριήμερη έκθεση Σαλαμινίων Καλλιτεχνών στο «Κέντρο Νεότητας». Ανάμεσα στις τόσες όμορφες και γεμάτες μεράκι δημιουργίες των συντοπιτών μου, εγώ ξεχώρισα τον πάγκο με το γαλαζοπράσινο και γεμάτο κοχύλια εξώφυλλο.\nΗ συγγραφέας γεμάτη χαμόγελο και αισιοδοξία υποδεχόταν μικρούς και μεγάλους για να τους εντάξει στον μαγικό κόσμο του βιβλίου της. Το αεράκι που φύσηξε, μιας και ήταν βραδάκι, μου θύμισε πως το καλοκαίρι σιγά-σιγά θα έφτανε στο τέλος του. Read more →\nΒιβλία, εκ-Παιδευόμαστε Ecomobility, Αειοφόρο σχολείο, ανησυχίες, άρωμα ελληνικού Κκλοκαιριού, βιβλιο, εκπαιδευτικός, Οικολογικό Σχολείο, όνειρα, Όταν το καλοκαίρι συναντά το Χειμώνα, περιβάλλον, τίτλος, τριήμερη έκθεση Σαλαμινίων Καλλιτεχνών, φιλίες, χειμώνας, ψυχοσύνθεση των παιδιών


Τσίπρας στο υπουργικό: Θέλουμε διάλογο με τους αγρότες - Ειδήσεις - Νέα Κρήτη\nΤώρα διαβάζετε: Τσίπρας στο υπουργικό: Θέλουμε διάλογο με τους αγρότες\nΑνανέωση 10/02/2016, 14:24\nΤσίπρας στο υπουργικό: Θέλουμε διάλογο με τους αγρότες\nΥπουργικό Συμβούλιο συγκάλεσε στις 10:30 ο πρωθυπουργός, Αλέξης Τσίπρας, με όλα τα θέματα της επικαιρότητας - αγροτικές κινητοποιήσεις, πορεία αξιολόγησης και προσφυγικό - να μπαίνουν στο τραπέζι.\nΗ ομιλία του Αλέξη Τσίπρα στο υπουργικό\nΒρισκόμαστε μπροστά σε πρόκλησεις. Χρειάζεται διαρκής εγρήγορση, υπομονή και αποφασιστικότητα για να σταθούμε στο ύψος των περιστάσεων.\nΗ Ευρώπη είναι στη δίνη πολλαπλών κρίσεων Οι αναταρράξεις στην Κίνα επηρρεάζουν και την Ευρώπη.\nΣτο απόγειό της είναι και η προσφυγική κρίση. Πρόκειται για την μεγαλύτερη μετακίνηση μετά τον β' παγκόσμιο, μια μετακίνηση που περνά από την χώρα μας. Το κύμα της κρίσης σκάει πάνω στα νησιά του Αιγαίου.\nΟι δυνάμεις των νησιών μας δίνουν παραδείγματα ανθρωπιάς, την ώρα που η Ευρώπη δείχνει αμήχανη σε ένα πρόβλημα που φαίνεται να την υπερβαίνει.\nΗ Ελλάδα έως την Σύνοδο Κορυφης θα έχει υλοποιήσεις τις δεσμεύσεις για τα hot spots. Περιμένουμε την Ευρώπη να υλοποιήσεις τις δικές της δεσμεύσεις.\nΟδηγούν σε παλλινωδίες και κυνήγι μαγισσών από χώρες που μετακυλίουν διαρκώς τις ευθύνες τους. Η Ελλάδα μέχρι τη σύνοδο Κορυφής θα έχει υλοποιήσει τις υποσχέσεις της για τα κέντρα.\nΟι δύο κρίσεις συμπληρώνονται από την κρίση ασφάλειας στη Μέση Ανατολή.\nΗ Ελλάδα κάνει σταθερά βήματα για να γίνει από μέρος του προβλήματος μέρος της λύσης.\nΤο νέο δόγμα εξωτερικής πολιτικής αποδίδει καρπούς. Δεν περιοριζόμαστε σε χώρα αναμονής. Από χώρα που θεωρούσε τον εαυτό της αδύναμο γίνεται χώρα κόμβος για τις εξελίξεις στη νοτιοανατολική μεσόγειο. Χώρα γέφυρα ανάμεσα σε δύση και ανατολή.\nΜε την αναβάθμιση των σχέσεων στην Παλαιστίνη και το Ιράν ανοίγουμε μια νέα σελίδα στις διεθνείς μας σχέσεις. Εκεί κάναμε σημαντικά βήματα στην ενέργεια, στην μεταποίηση, τις τεχνολογίες. Ανοίξαμε πόρτα σε μια αναπτυσσόμενη χώρα.\nΣε λίγο χρόνο η εικόνα της χώρας στο εξωτερικό θα έχει αλλάξει. Βλέπουμε το ρόλο της Ελλάδας στο Κυπριακό, που ήδη έχει ανοίξει παράθυρο ελπίδας για την επίλυση μέσα στο 16'.\nΣτόχος και η αποκατάσταση των σχέσεών μας με την Τουρκία. Λίγοι έχουν να κερδίσουν από την ένταση και παλεύουμε για μια δίκαιη λύση που θα ξεκινά από την απομάκρυνση των στρατευμάτων.\nΔεν παραβλέπω την κόπωση του λαού μας από την συνεχή λιτότητα. Εχουμε ένα δύσκολο κάβο, αλλά μετά θα δούμε φως. Γιαυτό προσβλέπουμε να ολοκληρωθεί έγκαιρα, χωρίς τακτικισμούς από την πλευρά των δανειστών.\nΤα έσοδά μας αποδεικνύουν. Πέτυχαμε κατά 2 δισ. υπέρβαση του προυπολογισμού σε ταμειακή βάση, με τα προγράμματα ΕΣΠΑ, ενώ τηρούμε κάτα γράμμα τη συμφωνία, έχοντας όμως προτεραιότητα την προστασία των χαμηλών στρωμάτων. Αυτό μένει να αναγνωριστεί από το σύνολο των θεσμών που επιτηρούν την χώρα, προκειμένουνα ανοίξει η συζήτηση για ελάφρυνση του χρέους και να ανακτήσουμε το έδαφος που χάσαμε τα τελευταία χρόνια. Υπάρχουν οι προϋποθέσεις αρκεί όλοι να δείξουν διάθεση συνεργασίας.\nΤο ασφαλιστικό είναι κύριο θέμα. Αυτό που απομένει είναι να καλυφθεί από την αύξηση των εργοδοτικών εισφορών κατά 1%, κάτι το οποίο έχουμε συμφωνήσει με τους φορείς. Είναι αυτονόητο ότι θα γίνει δεκτή από τους θεσμούς.\nΑυτό είναι όμως μια λεπτομέρεια μπροστά στη μεταρρύθμιση. Η πρόταση που θέσαμε είναι μια πρόταση που γράφτηκε στα ελληνικά. Δεν μας δόθηκε, όπως παλαιότερα, γραμμένη από τους θεσμούς. Είναι μια πρόταση που εξασφαλίζει τη βιωσιμότητα του ασφαλιστικού γιατί το ερώτημα είναι αν θα μπορούμε σε λίγα χρόνια να δίνουμε συντάξεις.\nΗ ασφαλιστική μεταρρύθμιση αφορά κυρίως εμάς και όχι τους θεσμούς. Δεν μας υποχρέωσαν γιαυτό.\nΗ πρόταση μας είναι ανοικτή σε διάλογο, περιμένουμε προτάσεις και βελτιώσεις. Εχει όμως λογική: Προστατεύει τους ασθενέστερους με την εθνική συντάξη και θέλει να μην υπάρχει πολίτες δύο και τριών ταχυτήτων.\nΠρέπει όμως να γίνει σαφές ότι είναι μια μεταρρύθμιση αναγκαία για το μέλλον. Πρέπει όλοι να σταθούν στο ύψος των περιστάσεων. Η κυβέρνηση προσπαθεί να σβήσει τη φωτιά, να σταματήσουν το παιχνίδι της μικροπολιτικής.\nΤο μόνο που ακούσαμε ήταν η στροφή στην ιδιωτική ασφάλιση, τον συμψηφισμό των αγροτών στον ΟΓΑ. Μα αυτά είναι που παλεύουμε να αποφύγουμε. Παλεύουμε να εξασφαλίσουμε στους αγρότες μια αξιοπρεπή σύνταξη.\nΣε ρεσιτάλ ανευθυνότητας, η αντιπολίτευση μας καλεί να αποσύρουμε την πρόταση, αδιαφορώντας για αξιολόγηση, για το χρέος, για την επανέναρξη της ανάπτυξης.\nΠροσπαθούμε να κάνουμε σωστή κατανομή βαρών και αυτό μπορεί να δημιουργεί επιβαρύνσεις. Και αυτό θα κάνουμε και με τους αγρότες. Αρκεί να καθίσουν στο τραπέζι του διαλόγου να βρούμε λύσεις. Γιατί χωρίς διάλογο δεν υπάρχουν λύσεις.\nΕίμαστε ανοιχτοί για έναν ουσιαστικό διάλογο με τον αγροτικό κόσμο. Μπορούμε να βρούμε λύσεις για τις εισφορές τους, την μεταβατικότητα των διατάξεων, για την προστασία των εισοδήματών τους.\nΠρέπει να τους πούμε με απόλυτη ειλικρίνεια είναι ότι κάνει λάθος σε αυτούς που τους υποστηρίζουν, αλλά για πολλά χρόνια τους λοιδωρούσαν. Προσπαθούν κάποιες δυνάμεις να τους εκμεταλλευτούν. Τους καλώ να σκεφτούν ποια ήταν η πρόταση της ΝΔ για το αγροτικό ζήτημα ;\nΤην ανέλυσε ο κ. Μητσοτάκης στη Βουλή όταν πρότεινε τον συμψηφισμό των αγροτικών επιδοτήσεων με τους φόρους.\nΤους καλώ να σκεφτούν γιατί άραγε τα συστημικά ΜΜΕ τους αποθεώνουν, τους πολεμούσαν με τον πιο φανατικό τρόπο.\nΗ απάντηση δεν βρίσκεται στην αγάπη για τον αγρότη. Η απάντηση συνδέεται άμεσα με σκοπιμότητες που ουδεμία σχέση έχουν με τη αγωνία με τους αγρότες, αλλά με την αγωνία για τις άδειες, με την αγωνία να μην ελεγχθούν τα δάνειά τους, να μην συνεχιστεί ο έλεγχος στις καταθέσεις τους. Καλά κάνουν και φοβούνται.\nΠρέπει επιτέλους να μπει μια τάξη σε αυτόν τον τόπο. Αυτό θα υπηρετήσουμε χωρίς αλληγορίες, χωρίς να χαριστούμε σε κανέναν. Επανεκλεγήκαμε πριν τέσσερις μήνες να υλοποιήσουμε την συμφωνία κρατώντας τις κόκκινες γραμμές μας.\nΔεν θα κόψουμε τις συντάξεις, θα προστατεψουμε την πρώτη κατοικία.Δεν θα απελευθερώσουμε τις απολύσεις. Θα προχωρήσουμε με το κυβερνητικό μας πρόγραμμα για τους αδύναμους, το παράλληλο πρόγραμμα, θα βάλουμε τέλος στην διαφθορά και την αναρχία του τηλεοπτικού τοπίου. Αυτό το δόγμα αποτυπώνεται στο νομοθετικό μας έργο.\nΟ καιρός της υπομονής απέναντι στην αντιπολίτευση προκειμένου να επιτευχθεί η συναίνεση για το ΕΣΡ έλαβε τέλος. Μιλώ για θεσμική εκτροπή. Η συναίνεση δεν είναι προερατική επιβάλεται από το Σύνταγμα της χώρας.\nΕίναι κρίμα που ο κύριος Μητσοτάκης ξεκίνησε την θητεία του έτσι. Αυριο στη Βουλή καταθέτουμε και ψηφίζουμε διάταξη που θα ορίζει ότι οι άδειες θα είναι τέσσερις. Ετσι θα αποφύγουμε τις κακοδαιμονίες τουπαρελθόντος.\nΟι ημέρες που έρχονται θα είναι δύσκολες. Η διαπλοκή που βάρυνε το πολιτικό σύστημα, την κοινωνία, την οικονομία, βιώνει τις τελευταίες ημέρες τις εξουσίας της. Η διαπλοκή το επόμενο διάστημα τελειώνει. Η χώρα έχει γυρίσει σελίδα.\nΓια το θέμα της αξιολόγησης, χαρακτηριστική ήταν η αναφορά που έκανε στη Βουλή ο ίδιος ο Ευκλείδης Τσακαλώτος, ότι «αν πάει Μάιο-Ιούνιο, καήκαμε».\nΤην Τρίτη, η κυβερνητική εκπρόσωπος υπογράμμισε ότι η «μπάλα είναι πλέον στην πλευρά των θεσμών, που οφείλουν να έχουν εποικοδομητική στάση».\nΗ κ. Γεροβασίλη επανέλαβε τη θέση της για ολοκλήρωση της αξιολόγησης σε σύντομο χρονικό διάστημα.\nΩστόσο, από την Ολλανδία, ο Γ.Ντάισλεμπλουμ, δήλωσε ότι το Eurogroup περιμένει «περισσότερη σαφήνεια στις θέσεις της κυβέρνησης για το Ασφαλιστικό», ενώ μίλησε και για επιπλέον δημοσιονομικά μέτρα.\nΣτο αγροτικό, η κυβέρνηση επανέλαβε ότι είναι ανοικτή σε «εξαντλητικό και ειλικρινή διάλογο, όχι όμως από μηδενική βάση».\nΟι αγρότες παραχωρούν την Τετάρτη συνέντευξη Τύπου, προκειμένου να εξηγήσουν γιατί κατεβαίνουν στην Αθήνα και ποια είναι τα αιτήματά τους.\nΣτο προσφυγικό, η κυβέρνηση διά του υπουργού Άμυνας επαναλαμβάνει ότι τα hotspots θα είναι έτοιμα έως τις 15 Φεβρουαρίου και ενώ συνεχίζονται οι αντιδράσεις σε τοπικό επίπεδο.\nΟ πρωθυπουργός επικοινώνησε με την καγκελάριο Μέρκελ στην οποία ξεκαθάρισε ότι η συμμετοχή του ΝΑΤΟ στη διαχείριση των προσφυγικών ροών στο Αιγαίο μπορεί να γίνει αποκλειστικά στα τουρκικά χωρικά ύδατα.\nΣτη συνεδρίαση του Υπουργικού Συμβουλίου θαα τεθεί και το ζήτημα των τηλεοπτικών αδειών, δεδομένου ότι ο πρόεδρος της Βουλής Νίκος Βούτσης προανήγγειλε νομοθετική παρέμβαση.\nΕίχε προηγηθεί μια ακόμα άκαρπη συνεδρίαση της Διάσκεψης των Προέδρων της Βουλής για τον ορισμό των μελών του ΕΣΡ.


ΕΧΕΙΣ ΠΑΛΙΑ Κραγιόν; Μη τα πετάξεις. Δες τι μπορείς να κάνεις με αυτά! - Koolnews.gr\nΕΧΕΙΣ ΠΑΛΙΑ Κραγιόν; Μη τα πετάξεις. Δες τι μπορείς να κάνεις με αυτά!\nby Ιωάννα Λαμόρ 29 Απριλίου, 2020, 10:06 μμ\nΑν έχετε αναρωτηθεί ποτέ για το τι μπορείτε να κάνετε τα παλιά σας κραγιόν και δε σας πάει η καρδιά να τα πετάξετε, βρίσκεστε στο σωστό άρθρο. Ένα παρατημένο κραγιόν μπορεί να κάνει περισσότερα πράγματα από όσα θα μπορούσατε να φανταστείτε!\n1. Κάντε το lip gloss\nΑναμείξτε μικρή ποσότητα κραγιόν με βαζελίνη, είτε στο πίσω μέρος του χεριού σας, είτε σε μια καθαρή κι επίπεδη επιφάνεια, χρησιμοποιώντας ένα πινελάκι για τα χείλη.\nΜπορεί να σας ακούγεται λίγο περίεργο το να….\nχρησιμοποιήσετε το χέρι σας σαν παλέτα, όμως αυτό θα ζεστάνει το προϊόν και θα το βοηθήσει να γλιστρήσει ευκολότερα στα χείλη σας.\n2. Κάντε το πιο διακριτικό\nΑν δε χρησιμοποιείτε το κραγιόν σας επειδή σας φαίνεται πολύ έντονο, μπορείτε να δοκιμάσετε το εξής κόλπο: Εφαρμόστε μια λεπτή στρώση κραγιόν στα χείλη σας, στη συνέχεια χρησιμοποιήστε μια χαρτοπετσέτα (προσοχή όμως, όχι από αυτές που αφήνουν χνούδι) και απομακρύνετε το περιττό χρώμα, κλείνοντας την απαλά ανάμεσα στα χείλη σας. Εφαρμόστε ακόμα μία λεπτή στρώση κραγιόν, και επαναλάβετε τη διαδικασία. Με αυτό τον τρόπο, το χρώμα περνάει στα χείλη αντί να μένει στην επιφάνεια των χειλιών σε πολλαπλές στρώσεις.\n3. Μετατρέψτε το σε μολύβι χειλιών\nΠάρτε ένα μικρό πινελάκι χειλιών και βυθίστε το στο κραγιόν. Αφήστε το πινελάκι να στεγνώσει για μερικά λεπτά, έτσι ώστε να αποκτήσει μια κολλώδη υφή. Στη συνέχεια, εφαρμόστε το στα χείλη σας όπως θα χρησιμοποιούσατε ένα μολύβι, και γεμίστε το υπόλοιπο των χειλιών σας με το χρώμα της αρεσκείας σας. Μπορείτε επίσης να χρησιμοποιήσετε αυτό το κόλπο αν δε βρίσκετε μολύβι χειλιών που να ταιριάζει με κάποιο κραγιόν σας, φτιάχνοντας το δικό σας!\n4. Μετατρέψτε το σε ρουζ\nΑνακατέψτε λίγο κραγιόν με μια σταγόνα αργανέλαιο, στο πίσω μέρος του χεριού σας, χρησιμοποιώντας ένα πινέλο. Ταμπονάρετέ το απαλά στα μήλα και στα μάγουλά σας, σα να χρησιμοποιούσατε ρουζ. Επιλέξτε μια διακριτική απόχρωση για αυτό το τρικ, επειδή οι σκούρες δε θα ταιριάζουν και τόσο πολύ στα μάγουλα.\n5. Κάντε το σκιά ματιών\nΣτην επίδειξη μόδας του Ashish για το φθινόπωρο 2014, η makeup artist Sharon Dowsett, έβαλε ροζ κραγιόν στις εξωτερικές γωνίες των ματιών των μοντέλων για έναν παιχνιδιάρικο τόνο. Αν αυτό το βρίσκετε κάπως υπερβολικό για εσάς, μπορείτε να χρησιμοποιήσετε ένα nude ή καφέ χρώμα κραγιόν για ένα γυαλιστερό, ημιδιαφανές χρώμα σκιάς ματιών.\n6. Φτιάξτε το δικό σας χρώμα\nΈχετε ονειρευτεί ποτέ να φτιάχνετε τα δικά σας καλλυντικά; Τώρα μπορείτε να φτιάξετε πολύ εύκολα το δικό σας χρώμα κραγιόν, ανακατεύοντας πολύ καλά μέχρι να γίνει ομοιόμορφο το μείγμα, δύο ή περισσότερα χρώματα σε ένα άδειο βαζάκι.\n7. Κάντε το lip balm με χρώμα\nΠάρτε ένα μισό χρησιμοποιημένο lip balm και προσθέστε στο βαζάκι μικρή ποσότητα κραγιόν. Ανακατέψτε τα χρησιμοποιώντας το δάχτυλό σας ή το πίσω μέρος ενός κουταλιού κι έτσι αποκτήστε το δικό σας χρωματισμένο lip balm.\n8. Βάλτε στρώσεις από πολλά χρώματα\nΈχετε ποτέ σκεφτεί να δοκιμάσετε το λουκ με τα διαφορετικά κραγιόν σε στρώσεις; Δεν υπάρχει καλύτερη στιγμή από το να το κάνετε τώρα, αξιοποιώντας όλα τα παλιά σας κραγιόν ταυτόχρονα. Χρησιμοποιήστε μία βάση για τα χείλη και στη συνέχεια εφαρμόστε ένα ένα τα χρώματα χρησιμοποιώντας διαφορετικά πινέλα για να μην ανακατευτούν τα χρώματα μεταξύ τους.\nPrevious article Στο στοματικό ΕΙΜΑΙ ΚΑΛΗ αλλά δεν κανω… Η δηλωση σοκ Μοντέλου που μάθαμε από το Γιώργο Λιάγκα\nNext article Κόκκινη Μπανάνα : Σπάνια Εξωτικά Φρούτα που δεν γνωρίζατε ότι υπάρχουν\nΜακιγιάζ 2020 : Χρήσιμα Tips για να μην φεύγει το κραγιόν\nin life, Media, news, Γυναίκα\nΜακιγιάζ 2020: Σκιές, Eyeliner, Nude lips και Κραγιόν σε Έντονες Αποχρώσεις οι τάσεις για την Άνοιξη και το Καλοκαίρι!\nΜακιγιάζ 2019 – 2020: Όλα τα Look που θα Κυριαρχήσουν!\nin culture, life, news, sexy, Showbiz, Γυναίκα\nΙδρώνουν τα Κραγιόν;: Δείτε τι να κάνετε!\nΤΡΟΜΟΣ: Γιγάντιος καρχαρίας πήδηξε πάνω σε ΨΑΡΟΒΑΡΚΑ. Σοκαριστικο Viral Βίντεο\nΣτο στοματικό ΕΙΜΑΙ ΚΑΛΗ αλλά δεν κανω… Η δηλωση σοκ Μοντέλου που μάθαμε από το Γιώργο Λιάγκα\nΚόκκινη Μπανάνα : Σπάνια Εξωτικά Φρούτα που δεν γνωρίζατε ότι υπάρχουν\nΑΝΕΚΔΟΤΟ: Το Μπάτσελορ η ΓΙΑΓΙΑ και το γάντι… Τρελό γέλιο\nΣΟΔΑ και ΠΑΓΩΤΟ: Θυμάστε την κρυφή συνταγη της 7up που ξετρέλαινε τα ΠΑΙΔΙΑ. Δες τη εδω\nΟΛΑ ΕΞΩ: Πιο καλά χωρις ΡΟΥΧΑ παρά να δεις με μαγιό την Ελευθερία Ελευθερίου του 1,59μ. ΔΕΣ ΦΩΤΟΓΡΑΦΙΕΣ\nΜΥΚΟΝΟΣ: Μοντέλα κατέβηκαν για BIZITA των 800ων ευρώ και το ΔΙΝΟΥΝ για ένα 50άρικο. Το γέλιο


Συνεδρίαση της Ειδικής Κοινοβουλευτικής Επιτροπής προς διενέργεια προκαταρκτικής εξέτασης σχετικά με τη διερεύνηση αδικημάτων που τυχόν έχουν τελεσθεί από τον πρώην Αναπληρωτή Υπουργό Δικαιοσύνης Δημήτρη Παπαγγελόπουλο. EUROKINISSI\nΟ αντιεισαγγελέας του Αρείου Πάγου Παναγιώτης Μπρακουμάτσος σε απάντησή του στο αίτημα του ΣΥΡΙΖΑ σημειώνει ότι ακόμα κι εάν εκτελεστούν τα εντάλματα βίαιης προσαγωγής οι μάρτυρες καταθέσουν με τη χρήση των ηλεκτρονικών μέτρων προστασίας.\nnews247 20 Φεβρουαρίου 2020 12:35\nΣτην πιστή εφαρμογή της υπουργικής απόφασης (429/2018) που προβλέπει τους όρους και τις προϋποθέσεις για την εξέταση των προστατευόμενων μαρτύρων παραπέμπει ο εποπτεύων της Εισαγγελίας Διαφθοράς, αντεισαγγελέας του Αρείου Πάγου, Π. Μπρακουμάτσος, απαντώντας στο χθεσινό αίτημα μελών του ΣΥΡΙΖΑ που μετέχουν στην Προανακριτική Επιτροπή.\nΣύμφωνα με την υπουργική απόφαση, οι προστατευόμενοι μάρτυρες σε κάθε στάδιο της έρευνας μπορούν να εξετάζονται μόνο με τη χρήση ηλεκτρονικών ή οπτικοακουστικών μέσων, προκειμένου να διασφαλιστούν οι όροι της προστασίας τους. Με άλλα λόγια ακόμα και εάν εκτελεστούν τα εντάλματα βίαιης προσαγωγής που έχουν εκδοθεί για τους προστατευόμενους μάρτυρες, αυτοί θα καταθέσουν με τη χρήση των ηλεκτρονικών μέτρων προστασίας.\nΣχετικά με το αίτημα του ΣΥΡΙΖΑ, με το οποίο ζητούσε παρέμβαση του εισαγγελέα του Αρείου Πάγου Βασίλη Πλιώτα στην εκτέλεση των ενταλμάτων βίαιης προσαγωγής των προστατευομένων μαρτύρων, ο κ. Μπρακουμάτσος με το έγγραφό του ενημερώνει ότι αποκλειστικά αρμόδιοι για το θέμα αυτό είναι τα μέλη της Προανακριτικής Επιτροπής της Βουλής που ερευνά τυχόν ποινικές ευθύνες του πρώην αναπληρωτή υπουργού Δικαιοσύνης Δημήτρη Παπαγγελόπουλου.\n«Δεν επεισερχόμεθα σε θέματα αποκλειστικής αρμοδιότητας της Ειδικής Κοινοβουλευτικής Επιτροπής αναφορικά με τη κλήτευση, την εξέταση των, υπό καθεστώς προστασίας, τελούντων μαρτύρων και την έκδοση εντάλματος βίαιης προσαγωγής» αναφέρει συγκεκριμένα.\nΝΔ: Να κρίνει ο εισαγγελέας του Αρείου Πάγου\n«Η απόφαση που στήριξαν όλα τα κόμματα στην επιτροπή, πλην του ΣΥΡΙΖΑ, ήταν να εξεταστούν οι προστατευόμενοι μάρτυρες, ακριβώς με τον ίδιο τρόπο που εξετάστηκαν από τον αντεισαγγελέα του Αρείου Πάγου», σημείωσε, κατά τη διάρκεια της συνεδρίασης, ο εισηγητής της ΝΔ, Θανάσης Πλεύρης και επέκρινε την Εισαγγελέα Διαφθοράς λέγοντας ότι η Επιτροπή δεν τυγχάνει του επιβαλλόμενου, από τον νόμο, σεβασμού ώστε να της αποστέλλονται τα έγγραφα που ζητάει.\nΟ κ. Πλεύρης εισηγήθηκε στην επιτροπή το ακόλουθο σχέδιο απόφασης, το οποίο ψηφίστηκε και από το Κίνημα Αλλαγής:\n- Να καταγραφούν τα πραγματικά περιστατικά, όλες οι απόψεις και όλες οι προτάσεις της επιτροπής για το ζήτημα των προστατευομένων μαρτύρων.\n- Να διασφαλιστεί ότι οι προστατευόμενοι μάρτυρες θα καταθέσουν, όπως κατέθεσαν ενώπιον του αντεισαγγελέα του Αρείου Πάγου.\n- Να απευθυνθεί η επιτροπή στον εισαγγελέα του Αρείου Πάγου για να κρίνει το καθεστώς των μαρτύρων.\n- Να γνωστοποιηθούν στον Άρειο Πάγο η στάση και η καθυστέρηση της εισαγγελέως Διαφθοράς αναφορικά με τα αιτήματα της επιτροπής για την αποστολή κρίσιμων εγγράφων.\nΣΥΡΙΖΑ: Ο αντιεισαγγελέας αδειάζει τις μεθοδεύσεις ΝΔ και ΚΙΝΑΛ\n«Ο αντιεισαγγελέας του Αρείου Πάγου αδειάζει τις παράνομες μεθοδεύσεις ΝΔ και ΚΙΝΑΛ, ζητώντας από την προανακριτική επιτροπή να εφαρμοστεί η υπουργική απόφαση για κατάθεση των προστατευόμενων μαρτύρων με χρήση ηλεκτρονικών μέσων, όπως είχε εξαρχής ζητήσει ο ΣΥΡΙΖΑ», αναφέρει το κόμμα της αξιωματικής αντιπολίτευσης και σχολιάζει ότι ο κ. Γεωργιάδης βρίσκεται «σε πανικό».\nΩς προς αυτό, ο ΣΥΡΙΖΑ παραπέμπει στις «αποκαλύψεις της εφημερίδας "Αυγή" σχετικά με τα πεπραγμένα του υπουργού Ανάπτυξης, Άδ. Γεωργιάδη, κατά τη θητεία του στο υπουργείο Υγείας», οι οποίες «εξηγούν πλήρως τον πανικό του». Ο ΣΥΡΙΖΑ σημειώνει ότι «σύμφωνα με το ρεπορτάζ, κατά τη διάρκεια της ένορκης κατάθεσής του τον Ιανουάριο του 2019, ο τέως προϊστάμενος της Διεύθυνσης Φαρμάκων και Φαρμακείων του υπουργείου Υγείας, Στ. Ευαγγελάτος, δήλωσε πως ο κ. Γεωργιάδης ήταν αυτός που καθόριζε τις τιμές των φαρμάκων!».\nΚατόπιν τούτων, τονίζει ο ΣΥΡΙΖΑ, «ο κ. Γεωργιάδης δεν μπορεί να κρύψει τον πανικό του: Στοχοποιεί τους προστατευόμενους μάρτυρες, στέλνει τους πολιτικούς του αντίπαλους σε ειδικά δικαστήρια και τους καταδικάζει σε ισόβια». «Ο φόβος του για τις δικαστικές εκκρεμότητες ως προς το σκάνδαλο Novartis είναι πλέον πασιφανής», προσθέτει.\nΘέτει, δε, το ερώτημα προς τον κ. Μητσοτάκη: «Θα συνεχίσει να κρύβεται για τρίτη μέρα πίσω από τις αθλιότητες των υπουργών του; Υιοθετεί όσα λέει ο κ. Γεωργιαδης;». «Αν ναι, δεν έχει παρά να κάνει ό,τι δεν τόλμησε τον περασμένο Σεπτέμβρη. Αν όχι, δεν έχει παρά να τον αποδοκιμάσει δημόσια και να τον στείλει σπίτι του», υπογραμμίζει ο ΣΥΡΙΖΑ.\n"Αφού δεν πετύχατε στο plan A, δηλαδή δεν καταφέρατε να αφαιρέσετε το φάκελο του σκανδάλου από την εισαγγελέα Τουλουπάκη μετά τη συντριβή σας από την ολομέλεια Εφετών, τώρα επιχειρείτε το plan B σας. Επιχειρείτε να εξοντώσετε τους προστατευόμενους μάρτυρες. Διαπράττετε αυτές τις πρωτοφανείς θεσμικές δολιότητες με ένα και μοναδικό σκοπό! Να αποσοβήσετε ενδεχόμενη δίωξη κατά Άδωνι Γεωργιάδη που θα συνεπάγεται κατάρρευση της κυβέρνησης Μητσοτάκη", δήλωσε ο Γιάννης Ραγκούσης.\nΑυγέρη: ΝΔ και ΚΙΝΑΛ παρανομούν\n«Φιάσκο», χαρακτήρισε η Δώρα Αυγέρη, βουλευτής του ΣΥΡΙΖΑ, μέλος της ειδικής επιτροπής προκαταρκτικής εξέτασης, τους χειρισμούς της ΝΔ και του Κινήματος Αλλαγής για την εξέταση των προστατευομένων μαρτύρων.\n«ΝΔ και ΚΙΝΑΛ καταστρατηγούν το νόμο», δήλωσε η κ. Αυγέρη και πρόσθεσε: «Αφού εξαπέλυσαν πογκρόμ εκφοβισμού των προστατευομένων μαρτύρων, για το σκάνδαλο Novartis και αφού ο Αντεισαγγελέας του Αρείου Πάγου τους άδειασε, ζητώντας τους να τηρηθεί ο νόμος στην εξέταση τους και η σχετική υπουργική απόφαση, που ορίζει ότι πρέπει η εξέτασή τους να γίνει με χρήση ηλεκτρονικών Μέσων, τώρα προσπαθούν, εκ των υστέρων, να νομιμοποιήσουν όλες τις παράνομες ενέργειες τους, ζητώντας από τον 'Αρειο Πάγο να άρει το καθεστώς προστασίας για τους προστατευόμενους μάρτυρες».\nΗ βουλευτής του ΣΥΡΙΖΑ δήλωσε επίσης ότι «ο πανικός ΝΔ και ΚΙΝΑΛ για το φιάσκο τους είναι έκδηλος» και «το μόνο που επιδιώκουν είναι ο εκφοβισμός των μαρτύρων για τη συγκάλυψη του σκανδάλου Novartis».\nΚίνημα Αλλαγής: Ποιος αρνείται να λάμψει η αλήθεια;\n«Δεν πρέπει να ξεφύγουμε από τον σκοπό μας, που είναι η αποκάλυψη της αλήθειας. Και αυτό θα γίνει με όλα τα μέσα που μας δίνει ο νόμος», επισήμανε ο βουλευτής του Κινήματος Αλλαγής Βασίλης Κεγκέρογλου και πρόσθεσε: «Όποιοι έχουν να εισφέρουν σε αυτήν την υπόθεση, πρέπει να καταθέσουν, όπως ο νόμος ορίζει. Η πρωτοβουλία που πήρε ο ΣΥΡΙΖΑ απαντήθηκε από τον αντεισαγγελέα του Αρείου Πάγου. Τέλος με τις πολιτικές σκοπιμότητες. Η επιτροπή έχει αρμοδιότητες εισαγγελέα. Υπάρχει προηγούμενο διότι οι μάρτυρες εξετάστηκαν από τον κ. Σοφουλάκη». Ο κ. Κεγκέρογλου έθεσε, επίσης, θέμα για την καθυστέρηση στη διαβίβαση εγγράφων από την Εισαγγελία Διαφθοράς. «Ποιος αρνείται τελικά να λάμψει η αλήθεια;», σημείωσε ο βουλευτής.\nΚΚΕ: Οι μάσκες έπεσαν\nΓια προσχηματικές μεθοδεύσεις κατηγόρησε τα άλλα κόμματα που μετέχουν στην επιτροπή ο βουλευτής του ΚΚΕ Νίκος Καραθανασόπουλος, ο οποίος εκ προοιμίου ζήτησε άρση του καθεστώτος προστασίας μαρτύρων. Το αίτημα του ΚΚΕ δεν συνάντησε, όμως, ευήκοα ώτα.\n«Με αίσθημα ευθύνης, το ΚΚΕ συμμετείχε στις διαδικασίες της προανακριτικής επιτροπής για την υπόθεση Παπαγγελόπουλου. Όλο αυτό το διάστημα προσπαθήσαμε, χωρίς φωνές και κουρνιαχτό, να προσεγγίσουμε την ουσία της υπόθεσης. Φτάσαμε σε ένα κρίσιμο σημείο. Την εξέταση, δηλαδή, ουσιωδών μαρτύρων, που είναι οι προστατευόμενοι μάρτυρες. Οι τελευταίες εξελίξεις, οι εξελίξεις των δύο τελευταίων ημερών, επιβεβαίωσαν αυτό που λέει το ΚΚΕ από την πρώτη στιγμή. Ό,τι δηλαδή, υπό καθεστώς ανωνυμίας και προστασίας, δεν μπορεί να υπάρξει ουσιαστική ούτε καν τυπική, απ' ότι φαίνεται, εξέταση αυτών των προστατευομένων μαρτύρων. Υπό αυτό το πρίσμα, σήμερα καταθέσαμε την πρότασή μας, την οποία είχαμε προαναγγείλει. Να αρθεί, δηλαδή, το καθεστώς προστασίας, ούτως ώστε η επιτροπή να τους εξετάσει», υπογράμμισε ο κ. Καραθανασόπουλος, για να συμπληρώσει ότι δυστυχώς αυτή η πρόταση απορρίφθηκε από τους υπόλοιπους της προανακριτικής επιτροπής, οι οποίοι επέμειναν στις θέσεις που είχαν διατυπώσει στο παρελθόν αναφορικά με τον τρόπο εξέτασης των μαρτύρων.\n«Διατηρούν τις μάσκες, και λόγω καρναβαλιού, στους προστατευόμενους μάρτυρες. Έπεσαν, όμως, οι μάσκες των πολιτικών κομμάτων, αφού έχουμε μία συμπαιγνία. Δεν θέλει ούτε η ΝΔ ούτε το Κίνημα Αλλαγής να εξεταστεί η υπόθεση επί της ουσίας. Θέλουν απλά και μόνο να καλλιεργούν πρόσκαιρες εντυπώσεις, ο καθένας για το δικό του συμφέρον, διότι τους βολεύει αυτή η κατάσταση», κατήγγειλε ο βουλευτής του ΚΚΕ και προανήγγειλε ότι θα επαναφέρει το ζήτημα.\n«Εμείς θα επανέλθουμε πάλι με την πρότασή μας, δηλαδή άρση του καθεστώτος προστασίας και ο καθένας να πάρει τις ευθύνες του. Δεν θα συμμετέχουμε σε εξέταση των μαρτύρων υπό καθεστώς προστασίας», είπε ο κ. Καραθανασόπουλος.\nΤην πρόταση του ΚΚΕ για άρση του καθεστώτος προστασίας στηρίζει η Ελληνική Λύση.\nΜάρτυρας για την τιμολόγηση\nΕνώ η επιτροπή έχει μπει στην τελική ευθεία της διενεργούμενης έρευνας, ανοιχτό είναι το ενδρεχόμενο να προστεθεί στον κατάλογο των μαρτύρων ακόμη ένα πρόσωπο, με πρόταση του ΣΥΡΙΖΑ. Πρόκειται για τον προϊστάμενο της Διεύθυνσης Φαρμάκων και Φαρμακείων του υπουργείου Υγείας το 2013, ο οποίος, σύμφωνα με δημοσίευμα στην εφημερίδα «Η ΑΥΓΗ», έχει καταθέσει στους επιθεωρητές Δημόσιας Διοίκησης ότι την περίοδο που ήταν υπουργός ο κ. Γεωργιάδης η τιμολόγηση των φαρμάκων γινόταν με εντολή του.


Η μητέρα Γη (Γαία) σύζυγος του Ουρανού είναι η προσωποποίηση της φύσης, που γεννά όλο τον κόσμο και λατρεύεται σαν η υπέρτατη θεότητα. Η λατρεία περνά στη συνέχεια στην κόρη της, Ρέα, σύζυγο και αδερφή του Κρόνου. Η Ρέα λατρεύεται σαν η "Μητέρα των Θεών", καθώς φαίνεται να είναι η πρώτη, που γέννησε με τοκετό και ανάθρεψε τα παιδιά της με μητρικό γάλα. Οι αρχαίοι Έλληνες απέδιδαν τιμές στη Ρέα κάθε άνοιξη, καθώς ήταν και θεά της γης και της γονιμότητας».\nΧρόνια Πολλά στις μάνες εκείνες που τροφοδοτούν, με την άδολη αγάπη τους, την ευτυχία των παιδιών τους.\nεργασία: 20′ χρόνος: 4h:20′ πολύ εύκολο:\n5 κ.σ. νερό για τη ζελατίνη\n2 κ.σ. στέβια ή 50g ζάχαρη\n1 φάκελο 100g φρουί ζελέ γεύση ρόδι\n400g νερό για το ζελέ ροδιού\n1 ρόδι & σιρόπι ροδιού, γρεναδίνη\nΑρχικά ετοιμάζουμε το ζελέ ροδιού. Σε κανάτα βάζουμε 200g βραστό νερό και μέσα ρίχνουμε τη σκόνη ζελέ με γεύση ροδιού και μια κουταλιά στέβια ή τη μισή ζάχαρη. Ανακατεύουμε καλά να διαλυθούν και προσθέτουμε 200g παγωμένο νερό. Ανακατεύουμε πολύ καλά και αφήνουμε το ζελέ στην άκρη για όταν το χρειαστούμε.\nΣε αντικολλητικό κατσαρόλι, επάνω σε μέτρια φωτιά, βάζουμε την κρέμα γάλακτος, το γάλα καρύδας και μια κουταλιά στέβια ή την υπόλοιπη ζάχαρη.\nΧαράσσουμε το λοβό βανίλιας κατά μήκους και μ΄ ένα κουταλάκι ξύνουμε το εσωτερικό για να πάρουμε τα σποράκια της, τα οποία ρίχνουμε μέσα στο μείγμα του κατσαρολιού. Προσθέτουμε και το λοβό βανίλιας να αρωματιστεί το μείγμα.\nΣε ένα μεγάλο ποτήρι ρίχνουμε 5 κουταλιές νερό και τη ζελατίνη. Αφήνουμε να φουσκώσει. Όταν το μείγμα στο κατσαρόλι πάει να πάρει βράση κι αρχίζει να φουσκώνει αδειάζουμε το μισό περίπου μέσα στο ποτήρι με τη ζελατίνη. Ανακατεύουμε πολύ καλά και ξαναγυρίζουμε όλο το περιεχόμενο του ποτηριού πίσω στο κατσαρόλι και στη φωτιά, περνώντας το από λεπτό σουρωτήρι.\nΤο αφήνουμε να πάρει ξανά μια βράση, αφαιρούμε το λοβό βανίλιας και γεμίζουμε με αυτό μια φόρμα σε σχήμα καρδιάς αλλά όχι μέχρι επάνω κι αν περισσέψει γεμίζουμε ποτηράκια. Αφήνουμε χώρο να μπει το ζελέ κι οι σπόροι του ροδιού. Βάζουμε την πανακότα στο ψυγείο για 2 ώρες να παγώσει.\nΌταν έχει πήξει η πανακότα προσθέτουμε το ζελέ ροδιού κι ξαναβάζουμε τη φόρμα στο ψυγείο ώστε να παγώσει και το ζελέ. Στο σερβίρισμα γαρνίρουμε επάνω από το ζελέ με τους σπόρους του ροδιού και ραντίζουμε με άφθονο σιρόπι γρεναδίνης.\nat 5/13/2018 09:05:00 π.μ.\nLabels: Άλλα Γλυκά, Γάλα Καρύδας, Γρεναδίνη, Ζελατίνη, Ζελέ, Κρέμα γάλακτος, Ρόδι, Στέβια, Χριστουγεννιάτικες Συνταγές


Ερευνητικό πρόγραμμα i-Stamboul | i-Stamboul\nΑρχική » Ερευνητικό πρόγραμμα i-Stamboul\nΕρευνητικό πρόγραμμα i-Stamboul\nΟ πρώτος στόχος του ερευνητικού προγράμματος είναι να δώσει ώθηση στην έρευνα γύρω από την ιστορία των ελληνικών βιβλιοθηκών στην Οθωμανική Αυτοκρατορία από τον 16ο έως τον 20ό αιώνα.\nΧάριν πειραματισμού θα επικεντρωθούμε αρχικά στην ιστορία της βιβλιοθήκης της Μονής Αγίας Τριάδος, η οποία επανιδρύθηκε από τον πατριάρχη Κωνσταντινουπόλεως Μητροφάνη Γ´ στη νήσο Χάλκη, ανοιχτά της Κωνσταντινούπολης, τον 16ο αιώνα.\nΠαρέχει πράγματι μια αξιόλογη υπόθεση εργασίας : μπορούμε να φθάσουμε σε μια αρκετά πιστή ανασύνθεση της αρχικής της συλλογής, πράγμα αρκετά σπάνιο για τις παλαιές βιβλιοθήκες του ανατολικού χώρου. Χάρις στην προσάρτησή της στο Πατριαρχείο, προσφέρει, επίσης, πρόσφορο πεδίο για τη μελέτη του πολιτιστικού περίγυρου της Μεγάλης Εκκλησίας της Κωνσταντινούπολης εκείνη την εποχή, των σχέσεων της με την οθωμανική εξουσία αλλά και, γενικότερα, των πολιτιστικών και θρησκευτικών επαφών μεταξύ Ανατολής και Ευρώπης.\nΠρόκειται για την ανασύσταση και τη σύνδεση δύο corpus, τα οποία χωρίζει απόσταση πέντε αιώνων : το αρχικό περιεχόμενο της βιβλιοθήκης και η σημερινή της κατάσταση – εν μέρει εμπλουτισμένη αλλά και με χειρόγραφα διάσπαρτα ανά τον κόσμο. Η μελέτη αποβλέπει στην ανάλυση των κοινωνικών και πολιστικών συμφραζομένων μέσα στα οποία αυτή η συλλογή γεννήθηκε και εξελίχθηκε : πώς συγκροτήθηκε, ποιά ήταν η χρήση της, πώς διατηρήθηκε και πώς κάποιοι κώδικες βρέθηκαν διάσπαρτοι σε άλλα ιδρύματα.\nΧάρτης των Πριγκηπονήσων (1805): Bibliothèque nationale de France, département Cartes et plans, GE D-16638\nΤο ερευνητικό προόγραμμα σχεδιάσθηκε έτσι ώστε να συνδυάζει την επιστημονική προσέγγιση που αρμόζει στη μελέτη και την ανασύσταση corpus χειρογράφων παλαιών βιβλιοθηκών με την ανάπτυξη ηλεκτρονικών εργαλείων για την υλοποίηση αυτής της καινούργιας μεθοδολογίας.\nΠαράλληλα, το έργο αφορά την ανάπτυξη ηλεκτρονικών εργαλείων απαραίτητων για την επεξεργασία corpus αυτού του είδους αλλά και τη διαμόρφωση και τη μελέτη ενός πρώτου corpus, αποτελούμενου από τα χειρόγραφα που προέρχονται από τη Μονή Αγίας Τριάδος.\nΠροσβλέπουμε στα ακόλουθα αποτελέσματα :\nΚατάλογος των χειρογράφων του συλλογής της Αγίας Τριάδος που φυλάσσονται στο Οικουμενικό Πατριαρχείο (έντυπη έκδοση).\nΚατάλογος χειρογράφων που ανήκαν άλλοτε στην Αγία Τριάδα και βρίσκονται σήμερα διάσπαρτα ανά τον κόσμο (ηλεκτρονική έκδοση μέσω ενός λογισμικού καταλογογράφησης ΤΕΙ προσαρτημένου στη βάση δεδομένων Pinakes).\nΗλεκτρονική δημοσίευση των αφήγησεων περιηγητών που αναφέρονται στα Πριγκηπονήσια (16ος-19ος αι.).\nΈκδοση των παλαιών καταγραφών και καταλόγων της βιβλιοθήκης της Αγίας Τριάδος μέσω ενός λογισμικού ΤΕΙ.\nΑνάπτυξη της βάσεως δεδομένων Pinakes ώστε να επιτραπεί η εικονική ανασύσταση της βιβλιοθήκης.\nΨηφιοποίηση όλων των χειρογράφων που σχετίζονται με την Αγία Τριάδα και, ει δυνατόν, ελεύθερη διάθεσή τους στο διαδίκτυο μέσω της BVMM.\nΟργάνωση δύο συνεδρίων με θέμα την ιστορία των ελληνικών βιβλιοθηκών στην Οθωμανική Αυτοκρατορία.\nΔημοσίευση μιας μονογραφίας σχετικά με την βιβλιοθήκη της Αγίας Τριάδος Χάλκης.


..."μυστικά και ψέματα της ελληνικής οικογένειας"...(>άρθρο<)\nΤης Αριστονίκης Θεοδοσίου-Τρυφωνίδου (*)\nΑλήθεια πόση ανάγκη έχει μια οικογένεια να φαίνεται στους άλλους έντιμη και δίκαιη; Πόση ανάγκη να κρύβει επιμελώς τα προβλήματα της κάτω από το χαλί; Και πόση ανάγκη έχει στο να θεωρεί ότι μια <καλή οικογένεια> πρέπει να έχει δικό της σπίτι, αυτοκίνητο, δουλειά, σπουδασμένα παιδιά, παιδιά που να μην έχουν άλλη σεξουαλική ταυτότητα κ.ά;\nΑς δούμε ένα παράδειγμα συγκαλυμμένου μυστικού: Η μητέρα του Τσόρτσιλ, πήρε το όνομα της ερωμένης του πατέρα της ενώ ο Φόντα την νύκτα που η γυναίκα του αυτοκτόνησε ανέβηκε κανονικά στην σκηνή προκειμένου να μην καταλάβουν τα παιδιά τους ότι κάτι συνέβηκε.\nΤα μυστικά έχουν μεγάλη σημασία για τις οικογένειες λόγω του πιθανού τραύματος που μπορεί να προκαλέσουν, αν αποκαλυφθούν, σε εκείνους που δεν είναι <έτοιμοι> να το μάθουν. Τα μυστικά, λοιπόν, υπάρχουν για να προστατεύουν τα μέλη της οικογένειας από την ντροπή που μπορεί να γεννήσει η απόρριψη των άλλων.\nΌμως, κάποια μυστικά παραμένουν κρυφά επειδή η κοινωνία αποδοκιμάζει ορισμένες συμπεριφορές και έτσι άτυπα η κοινωνία συμμετέχει στις διάφορες στρεβλώσεις και στη διατήρηση των μυστικών που στηρίζουν τις κυρίαρχες αξίες του πολιτισμού. Ένα παράδειγμα για αυτό είναι οι εξωσυζυγικές σχέσεις των πολιτικών.\nΗ οικογένεια έχει εσωτερικούς αποδιοπομπιαίους τράγους και ισχυρά μέλη. Μέλη που δεν προφυλάσσουν τα οικογενειακά μυστικά κρίνονται ως επικίνδυνα καθότι διαταράσσουν την <καλή εικόνα> της οικογένειας.\nΔεν υπάρχουν τέλειες οικογένειες. Ακόμα και οι οικογένειες που <επιτυγχάνουν> στην δουλειά, στις σχέσεις τους, στα οικονομικά τους μπορεί να παλιδρομούν σε παιδιάστικες αντιδράσεις. Σπάστε το φράγμα της αψεγάδιαστης κοινωνικής εικόνας.\n(*) Η Αριστονίκη Θεοδοσίου-Τρυφωνίδου είναι MA, Msc, PgP,MAAT, Ψυχολόγος\nπηγή: http://www.thessalonikiartsandculture.gr άρθρο της Αριστονίκης Θεοδοσίου-Τρυφωνίδου > Μυστικά και ψέματα της Ελληνικής οικογένειας


TRUCK BUDDY - Πανευρωπαϊκές υπηρεσίες επισκευών και συντήρησης με οδική βοήθεια - LKW WALTER (GR)\nΠανευρωπαϊκές υπηρεσίες επισκευών και συντήρησης με οδική βοήθεια\nΟι μεταφορείς της LKW WALTER είναι φροντισμένοι! Με το TRUCK BUDDY επωφελούνται από μια υπηρεσία επισκευών και συντήρησης για επικαθήμενα και ελκυστήρες. Εκπρόθεσμη αλλαγή λαδιών; Βλάβη ελαστικών στον αυτοκινητόδρομο; Μη λειτουργία οχήματος; – Το TRUCK BUDDY έχει τη λύση. Επικοινωνήστε μαζί μας. Θα ασχοληθούμε με το θέμα σας και θα σας παραπέμψουμε στο πλησιέστερο συνεργείο. Κατά το "We service. You drive."\nΠανευρωπαϊκό δίκτυο Κορυφαίες συνθήκες Επικοινωνία στην γλώσσα της χώρας σας Γρήγορη διεκπεραίωση\nΓιατί επωφελείστε από το TRUCK BUDDY; Γιατί οι κορυφαίες συνθήκες που έχουμε διαπραγματευτεί με περίπου εταίρους 3.000 συνεργείων και ελαστικών σε ολόκληρη την Ευρώπη επιστρέφουν πίσω σε εσάς. Και ήδη από το πρώτο σας όχημα.\nΚορυφαίες συνθήκες σε επισκευές και συντηρήσεις\nΕλκυστικές προσφορές σε νέες αγορές ελαστικών\nΠλήρως διαυγής επισκόπηση των παροχών\nΤο TRUCK BUDDY σας απλουστεύει τη ζωή. Καθώς οι πεπειραμένοι επαγγελματίες μας ασχολούνται με κάθε είδους βλάβη, συντήρηση και επισκευή. Από την επικοινωνία στην εκάστοτε γλώσσα της χώρας και την παραλαβή της προσφοράς έως την ολοκληρωμένη τεκμηρίωση και την προκαταβολή, η οποία αργότερα συμψηφίζεται εύκολα και διάφανα με άλλες ανοιχτές απαιτήσεις.\nΈνας εταίρος επικοινωνίας που μιλά τη γλώσσα σας\nΣαφής και διαυγής συμψηφισμός\nΟλοκληρωμένη τεκμηρίωση και οργάνωση από μία πηγή\nΕξυπηρέτηση με ποιότητα: Διαβιβάζουμε και διοργανώνουμε για εσάς την υπηρεσία επισκευής και συντήρησης. Αυτό που πραγματικά θα συμβεί στο επικαθήμενο και/ή τον ελκυστήρα σας, θα το αποφασίσετε εσείς φυσικά!\nΜε το TRUCK BUDDY σίγουρα βγαίνετε πιο γρήγορα ξανά στους δρόμους. Σε περίπτωση βλάβης, ένα από τα επιλεγμένα κορυφαία συνεργεία μας σε ολόκληρη την Ευρώπη σίγουρα θα βρίσκεται κοντά σας. Σε περίπτωση συντήρησης, μπορείτε να κάνετε αλλαγές λαδιών, έλεγχο ταχύμετρου κ.λπ. ακόμη και καθοδόν. Σας γλιτώνουμε από τη μεγάλη επιστροφή προς το σπίτι.\nΓρήγορη διεκπεραίωση μέσω πεπειραμένων επαγγελματιών\nΓρήγορη επισκευή σε ολόκληρη την Ευρώπη\nΚαμία "Επιστροφή στο σπίτι" λόγω επισκευής\nΕρωτήσεις; Βλάβη; Συντήρηση; Επισκευή; - Επικοινωνήστε με τον υπεύθυνο μεταφοράς σας στην LKW WALTER. Σας ευχόμαστε ήδη καλό δρόμο!\nΤο TRUCK BUDDY λειτουργεί τόσο απλά\nΕπικοινωνία με εταίρο στην LKW WALTER\nΔήλωση PNR και ονόματος εταιρείας\nΔιαβίβαση πινακίδων και μάρκας\nΈκφραση προβληματισμού και επιθυμίας\nΌφελος από το TRUCK BUDDY και συνέχεια


El Greco | Epirus News\nΕκδήλωση – Αφιέρωμα στο ζωγράφο Δομίνικο Θεοτοκόπουλο (El Greco)\nΟ Δήμος Αρταίων σε συνεργασία με την Ένωση των Συλλόγων και Αδελφοτήτων της Δ.Ε. Αθαμανίας του Δήμου Κεντρικών Τζουμέρκων πραγματοποιεί εκδήλωση – αφιέρωμα στον Έλληνα ζωγράφο Δομίνικο Θεοτοκόπουλο, κατά κόσμο El Greco, για τα 400 χρόνια από το θάνατό του.\nΚύριοι ομιλητές της εκδήλωσης θα είναι ο Πρόεδρος της Ένωσης των Συλλόγων και Αδελφοτήτων της Δημοτικής Ενότητας Αθαμανίας του Δήμου Κεντρικών Τζουμέρκων κ. Αντώνης Κοντός, παιδίατρος, με αναφορά στη ζωή και την προσωπικότητα του μεγάλου ζωγράφου και ο φιλόλογος Δημήτρης Βλαχοπάνος, ο οποίος θα μιλήσει για το έργο του.\nΗ εκδήλωση περιλαμβάνει και προβολή βίντεο με έργα του μεγάλου ζωγράφου.


ΠΕΔΡΟ ΜΑΡΤΙΝΣ: Τι ισχύει με τις μεταγραφές, Μανωλά, Λοβέρα και τι θέλω να αλλάξει ο Ολυμπιακός | Sportday Αθλητικές Ειδήσεις\nΣπύρος Γρομητσάρης 03.01.22 | 18:45\nΠΕΔΡΟ ΜΑΡΤΙΝΣ: Τι ισχύει με τις μεταγραφές, Μανωλά, Λοβέρα και τι θέλω να αλλάξει ο Ολυμπιακός\nΓια το ματς με τον Απόλλωνα στη Ριζούπολη την Τετάρτη (5/1 - 19:30) για την 16η αγωνιστική της Super League, τις μεταγραφικές και άλλες επιθυμίες του καθώς και την κατάσταση με την πανδημία μίλησε ο Πέδρο Μαρτίνς στην καθιερωμένη πριν από κάθε ματς πρωταθλήματος μίνι συνέντευξη στη Nova.\n«Νομίζω η ομάδα είναι σε καλή κατάσταση. Περιμένω ένα καλό παιχνίδι. Είναι θετική η πρώτη εβδομάδα προπονήσεων μετά τις διακοπές. Έχει σίγουρα δυσκολίες το ματς. Ελπίζω και πιστεύω ότι θα κερδίσουμε και θα έχουμε καλή παρουσία, αυτός είναι ο στόχος μας», είπε αρχικά για τον Απόλλωνα ο Πορτογάλος τεχνικός που ακολούθως ρωτήθηκε τι θέλει να αλλάξει αγωνιστικά η ομάδα του το 2022:\n«Υπάρχουν πράγματα που θέλω να εξελιχθούν όπως η επιθετική μας λειτουργία. Γενικότερα δεν έχω άλλη απαίτηση ή προσδοκία από την ομάδα. Η καθημερινή δουλειά και αφοσίωση και η δοτικότητα είναι μεγάλη. Δουλεύουμε πολύ καλά και προετοιμάζουμε τα ματς. Σίγουρα θέλουμε πιο αποτελεσματική επιθετική λειτουργία. Δεν έχω να ζητήσω πολλά πράγματα ακόμα. Κατά τη διάρκεια της σεζόν έχουμε άριστη οργάνωση, υψηλή αφοσίωση και ισορροπία. Έτσι θέλω να συνεχίσουμε».\nΕρωτηθείς για τους Κώστα Μανωλά και Μάξι Λοβέρα και το πότε υπολογίζει να είναι διαθέσιμοι, είπε: «Με την έννοια του αγωνιστικού ρυθμού, είναι φυσιολογικό να μην έχουν. Έχουν όμως πια αρκετά καλή φυσική κατάσταση. Περιμένουμε να λυθούν τυπικά κάποια πράγματα για να δούμε αν μπορούν να είναι διαθέσιμοι για το πρώτο ματς».\nΌσον αφορά τα μεταγραφικά και αν περιμένει κάτι, έκανε... ντρίμπλα ο Πορτογάλος αφήνοντας τα πάντα ανοιχτά αλλά και... κλειστά: «Είμαι πολύ ικανοποιημένος και ευτυχής με το ρόστερ που έχω. Είναι μια ομάδα πλήρης με επίπεδο και ποιότητα. Η αγορά είναι ανοιχτή και δεν μπορούμε να προβλέψουμε προτάσεις για πωλήσεις ή προσθήκες που μπορεί να φτάσουν στο γραφείο του προέδρου. Μέχρι να κλείσει η αγορά δεν ξέρουμε κάτι. Είμαι πολύ ικανοποιημένος με την ομάδα μας. Για να το πω με καλύτερη ορολογία, θα αντιδράσουμε μεταγραφικά αν συμβεί κάτι, δεν θα... προβλέψουμε καταστάσεις».\nΤέλος, ερωτηθείς αν αισθάνεται ότι ο Ολυμπιακός μπορεί να ελέγξει την κατάσταση με την πανδημία στο Ρέντη, απάντησε: «Τον έλεγχο δεν μπορούμε να τον έχουμε στο 100% με την πανδημία ούτε εμείς ούτε κανείς. Το μόνο που μπορούμε να κάνουμε είναι να παίρνουμε μέτρα και να είμαστε πρσεκτικοί. Ό,τι έχουμε κάνει ως τώρα το έχουμε κάνει πολύ σωστά. Όμως δεν μπορούμε ποτέ να είμαστε απόλυτα σίγουροι ότι έχουμε τον έλεγχο».


Τεκμήρια :: Λήμμα : Πωγωνίσιος\n1. Πωγωνίσιος , Χορός στην Ηπειρο.\nΚείμενο : Πωγωνίσιος , Χορός στην Ηπειρο.\nΠηγή : Εγκυκλοπαίδεια του Ελληνικού Χορού , Ευρετήριο : E-1735A\n-[Παπαχρήστος 1960, 71] Πωγώνι: Χορεύεται από άνδρες και γυναίκες. Οι χορευταί πιάνονται από τους καρπούς με τους αγκώνες κεκαμμένους προς τα άνω και αρχίζουν με το αριστερό πόδι. Περιγραφή βημάτων και παραλλαγών, και σχήμα πελμάτων. Λόγια και μουσική του τραγουδιού "Βασιλικός θα γίνω...", σε μέτρο 2/4.\n-[Οικονομίδης 1967, 278] Μονοδέντρι και Βίτσα Ζαγορίου: Ο Πωγωνήσος ήλθεν εις το Ζαγόρι από το Πωγώνι. Εχει ωραίον σκοπόν και παίζεται από τα όργανα. Παλαιότερον "δεν είχε λόγια. Στα τελευταία χρόνια οι βιολιτζήδες του Πωγωνιού βγάλαν και τραγούδια, που λεν όταν παίζουν τα όργανα".\n-[Μπίκος 1969, 44] Πωγώνι: Ονομάζεται και χορός Στα Τρία. Αντρες και γυναίκες τοποθετούνται εναλλάξ σε ανοιχτό κύκλο. Λαβή από τους ώμους ή και με τους αγκώνας κεκαμμένους και τας άκρας χείρας εις το ύψος των ώμων. Περιγραφή βημάτων και σχήμα πελμάτων. Καταγραφή στίχων και μελωδίας του τραγουδιού "Βασιλικός θα γίνω στο παραθύρι σου...".\n-[Στράτου 1970;, αδημ.] Ηπειρος: Ανακαλύφθηκε και χορεύεται στο θέατρό μας ο Πωγωνίσιος.\n-[Metallinos & Schumacker 1972-75, 85] Ηπειρος: Περιγραφή των βημάτων του Πωγωνίσιου.\n-[Υφαντής 1972, 193] Πωγώνι: Το στρωτό Πωγωνίσιο στα δύο ή στα τρία, με τα ωραία στιχοπλόκια του. Λόγια τραγουδιών.\n-[Holden & Vouras 1976, 73] Ηπειρος: Περιγραφή βημάτων και μουσική καταγραφή σε 4/4 με το τραγούδι "Βασιλικός θα γίνω..."..\n-[Pappas 1977, 18] Ηπειρος: Ο Πωγωνίσιος ή Στα Δύο είναι Συρτό από την Βόρειο Ηπειρο. Οι χορευτές κινούνται πολύ ζωηρά σε ανοιχτό κύκλο. Σχήμα βημάτων με πέλματα.\n-[Δήμας 1980;, 58] Ηπειρος: Ο Πωγωνήσιος (Βασιλικός) χορεύεται από άνδρες και γυναίκες, με το γνωστό τραγούδι "Βασιλικός θα γίνω στο παραθύρι σου". Ο χορός αποτελείται από δύο μέρη. Περιγραφή βημάτων και σχήμα πελμάτων.\n-[Μπουσιώτης 1983, 82] Ηπειρος: Περιγραφή βημάτων και σχήμα πελμάτων.\n-[Κόκκινος 1987, 209] Πωγώνι: Το μουσικό μέτρο του Πωγωνίσιου είναι 4σημο και τα βήματά του είναι 6, που ολοκληρώνονται σε 2 μουσικά μέτρα. Περιγραφή βημάτων και σχήμα πελμάτων.\n-[Δήμας 1989, 85] Συρράκο Ιωαννίνων, Βλάχοι: Με τα 6 κινητικά στοιχεία του Συρτού χόρευαν επίσης τον Πωγωνίσιο και την Σβαρνιάτα ή Καραγκούνα.\n-[Ρούμπας 1992, αδημ.] Πωγώνι: Ο Πωγωνήσιος είναι ο κατ' εξοχήν χορός της επαρχίας Πωγωνίου, σε 4σημο ρυθμό. Χορεύεται σε κύκλο στον οποίο οι γυναίκες χορεύουν χωριστά από τους άντρες, εκτός από την περίπτωση του νιόπαντρου ζευγαριού. Από την ημέρα του γάμου της και μετά η γυναίκα έχει το δικαίωμα να χορέψει μπροστά, μόνο με τον άντρα της. Για τις γυναίκες η λαβή των χεριών είναι ανάλογη με αυτήν του "Κλειστού Αργιθέας" ή του "Τσακώνικου" χορού. Οι χορευτές και χορεύτριες έχουν το σώμα τους τοποθετημένο έτσι ώστε να βλέπει το κέντρο του κύκλου. Η πρώτη γυναίκα με τον τελευταίο άνδρα χρησιμοποιεί μαντήλι προκειμένου να κρατηθεί. Η λαβή των ανδρών είναι από τις παλάμες με τα χέρια ελεύθερα αφημένα κάτω και μόνον το αριστερό χέρι του πρώτου και το δεξί του δεύτερου είναι σηκωμένα επάνω. Η μουσική του Πωγωνίσιου διαφέρει από χωριό σε χωριό. Αλλού παίζουν βαριά και κοφτά, αλλού πιο γρήγορα χρησιμοποιώντας πολλές νότες για να στολίσουν το κομμάτι, κι αλλού παίζουν απλά, "μπατζίτικα" όπως λένε, προκειμένου να δώσουν γλύκα και παράπονο. Υπάρχουν χιλιάδες πωγωνίσια τραγούδια που δεν φτιάχτηκαν τα τελευταία χρόνια από κάποιους επώνυμους, αλλά είναι παλιά.\n-[ALCYON 19009, Α2] Ηπειρος: "Πωγωνίσια Κουρέντων". [Β1] "Παλιορί" (καραμπέρκα πωγωνίσια). Τάσος Χαλκιάς (κλαρίνο), Κυριάκος Χαλκιάς (βιολί), Φώτης Χαλκιάς (λαούτο), Λάμπρος Χαλκιάς (κιθάρα), Μάνθος Σταυρόπουλος (ντέφι).\n-[COLUMBIAEMISCXG 102, Β6] Πωγώνι: "Ηρθε καιρός να φύγουμε", Πωγωνίσιο. Κυριάκος Χαλκιάς και Σοφία Κιτσανέλη (τραγούδι), χορωδία, Πολυχρόνης Καψάλης (κλαρίνο).\n-[ΕΜΙ-REGAL 14C-034-70760, A7] Ηπειρος: "Μπεράτι-Πωγωνίσιο". Ν. Π. Χαλκιάς (κλαρίνο), Δ. Χαλκιάς (βιολί).\n-[FOLKWAYSFSS 34025, Α4] Ηπειρος: "Σκάρος ηπειρώτικος - Βαρύ Πωγωνίσιο" (10.35). Περικλής Χαλκιάς (κλαρίνο), Βαγγέλης Μπραχόπουλος (βιολί), Σωτήριος Χιάνης (σαντούρι).\n-[MINERVA 22043, Α3] Ηπειρος: "Βασιλικός θα γίνω". Π. Αθανασίου (τραγούδι), Τάσος Χαλκιάς (κλαρίνο).\n-[PANVOXX33 SPV22, B2] Ηπειρος: "Στρωτός Πωγωνίσιος". Ε. Κρανιάς (τραγούδι), Νικ. Ρουβάς (τραγούδι), Π. Χαλκιάς (κλαρίνο).


Κριστιάν Λακρουά: «Οταν σχεδιάζω, ακούω τον χορογράφο» - ΤΑ ΝΕΑ\ntanea.gr > Ζωή & Τέχνες > Κριστιάν Λακρουά: «Οταν σχεδιάζω, ακούω τον χορογράφο»\nΚριστιάν Λακρουά: «Οταν σχεδιάζω, ακούω τον χορογράφο»\nΚοστούμια του Κριστιάν Λακρουά φορεμένα από χορευτές του μπαλέτου της Λυρικής Σκηνής και, δεξιά, όπως τα σχεδίασε ο δημιουργός τους\nΦαλίδα Εφη 16 Απριλίου 2015 | 22:28\nΣτο τέλος της ζωής του ο «βασιλιάς του βαλς» Γιόχαν Στράους ο νεότερος συνέθεσε τη μουσική για το μπαλέτο «Σταχτοπούτα». Στη δική του σύνθεση, ωστόσο, η ιστορία της διαφέρει από τη σκοτεινή ατμόσφαιρα του ομώνυμου παραμυθιού του Περό. Καθώς ο συνθέτης πέθανε το 1899 δεν πρόλαβε να δει την πρεμιέρα του έργου το 1901. Το 1999, εκατό χρόνια από τον θάνατο του συνθέτη, ο καλλιτεχνικός διευθυντής του Μπαλέτου της Κρατικής Οπερας της Βιέννης Ρενάτο Τζανέλα παρουσίασε τη δική του ανάγνωση. Βασικός «συνομιλητής» του ήταν ο γάλλος δημιουργός Κριστιάν Λακρουά που σχεδίασε τα κοστούμια του μπαλέτου. Ο Τζανέλα, σημερινός διευθυντής του Μπαλέτου της Εθνικής Λυρικής Σκηνής, φέρνει στην Αθήνα αυτήν την παραγωγή. Και ο Κριστιάν Λακρουά εξηγεί: «Συνηθίζω να ακούω τον χορογράφο όταν σχεδιάζω για τη σκηνή. Δεν είμαι ο μοναδικός δημιουργός, επομένως δεν πρέπει να ακολουθώ μόνο τις δικές μου ιδέες, αλλά να υπηρετώ τη φαντασία του σκηνοθέτη ή του χορογράφου. Ωστόσο, δεν μιλάμε για μια κλασική εκδοχή "Σταχτοπούτας", αλλά μια αναθεωρημένη ιστορία όπου δεν υπάρχει πρίγκιπας αλλά ένας κληρονόμος πολυκαταστήματος και μια μοδίστρα στη θέση της φτωχής αδελφής. Η ιδέα λοιπόν του Τζανέλα την οποία ακολούθησα ήταν μια ατμόσφαιρα που υπαινίσσεται την εποχή του 1900. Με διάφανα γραφιστικά σχέδια τεχνικής φιλιγκράν σε στυλ καρικατούρας δημιουργήσαμε το ντεκόρ. Αυτή η "Σταχτοπούτα" είναι αχρονική. Πατά στην εποχή του Στράους του 1900 και στο 1999 του Τζανέλα».\nΧρησιμοποιήσατε στοιχεία από τον κόσμο της μόδας σε αυτήν την παραγωγή;\nΕκείνη την εποχή είχα δουλέψει επίσης τις συλλογές μου με μοντέρνα υλικά του μπαλέτου χρησιμοποιώντας αποχρώσεις φλούο και γεωμετρικές φόρμες, αφαιρετικά τονισμένες με μαύρο χρώμα. Σήμερα θα έκανα κάτι διαφορετικό, αλλά δεν νομίζω ότι ύστερα από δεκαπέντε χρόνια εκείνα τα κοστούμια έχουν «γεράσει».\nΗ Γκρέτε, ο χαρακτήρας της «Σταχτοπούτας» στο μπαλέτο, λειτουργεί σαν αλληγορία των κοριτσιών στα πρώτα τους βήματα εντός του συστήματος της μόδας;\nΓια την εποχή που ο Στράους δημιούργησε το μπαλέτο ομολογώ ότι η πρωταγωνίστριά του ήταν προχωρημένη. Μοιάζει σαν πρόσωπο του 20ού ή 21ου αιώνα. Θα μπορούσαμε λοιπόν να πούμε ότι είναι η ιστορία μιας στυλίστριας η οποία βλέπει το όνειρό της να γίνεται πραγματικότητα.\nΕχετε πολλές θεατρικές και χορευτικές παραγωγές στο βιογραφικό σας. Τι σας ελκύει σε αυτό το περιβάλλον;\nΘαυμάζω τους καλλιτέχνες που κάθε βράδυ εκτίθενται στον κίνδυνο, που μέσα από το ταλέντο τους μοιράζονται την ομορφιά των κειμένων και του πνεύματος, μεταδίδοντας το γέλιο, τη χάρη, το όνειρο παρά τις όποιες δυσκολίες. Μου φαινόταν πάντα ότι μόλις σηκωνόταν η αυλαία ή όταν χαμήλωναν τα φώτα ήταν σαν να έμπαινα σε ένα σύμπαν πιο αληθινό από αυτό της καθημερινότητας. Είμαι ευτυχής να με θεωρούν μέλος κατά κάποιον τρόπο αυτής της οικογένειας μέσα από τα κοστούμια μου. Τα δύο θεατρικά Βραβεία Μολιέρου που έλαβα για τα κοστούμια στις παραγωγές της Κομεντί Φρανσέζ «Φαίδρα» και «Σιρανό ντε Μπερζεράκ» με έκαναν περισσότερο περήφανο από τις δύο «Χρυσές Δαχτυλήθρες» με τις οποίες έχω τιμηθεί ως μετρ της υψηλής ραπτικής.\nΝιώθετε νοσταλγία για την εποχή που εργαζόσασταν στο βασίλειο της μόδας;\nΔεν ήμουν ποτέ ένας μετρ ερωτευμένος με αυτό το σύμπαν. Ιδιαίτερα όταν έγινε τόσο κυνικό και γραφικό περιβάλλον, χωρίς παιδεία. Από παιδί ήθελα να γίνω ενδυματολόγος του θεάτρου, αλλά δεν ήταν αμέσως εφικτό καθώς θέλησα να ικανοποιήσω τους γονείς μου και να τους δείξω το πτυχίο μου στην Ιστορία της Τέχνης. Τα πρώτα μου όμως σχέδια μου έφεραν το 1978 μια δουλειά μέσα στη μόδα. Βέβαια, η εποχή της δεκαετίας του '80 ήταν για τη μόδα πολύ θεατρική. Επομένως δεν μετανιώνω για εκείνα τα χρόνια.\nΔιαβάστε όλη τη συνέντευξη στο «Fashion Οbserver» του instaNEA, www.tanea.gr\nΣΤΑΧΤΟΠΟΥΤΑ - ΕΘΝΙΚΗ ΛΥΡΙΚΗ ΣΚΗΝΗ - ΚΟΣΤΟΥΜΙΑ ΚΡΙΣΤΙΑΝ ΛΑΚΡΟΥΑ\nΚΡΙΣΤΙΑΝ ΛΑΚΡΟΥΑ - ΣΧΕΔΙΑΣΤΗΣ ΜΟΔΑΣ


WSK Master Series, εκτός τελικών οι 4 Έλληνες - OnVolos.gr-To μεγαλύτερο Portal στην Μαγνησία\n28 Μάρτιος 2021 5 views\nΣτην πίστα του Sarno, έξω από τη Νάπολη, πραγματοποιήθηκε ο 3ος αγώνας του θεσμού WSK Master Series. Στον αγώνα αυτόν είχαν δηλώσει συμμετοχή 5 Έλληνες καρτίστες και συμμετείχαν τελικά οι 4. Κάποιοι από αυτούς έχουν προηγούμενη εμπειρία σε διεθνείς αγώνες ενώ άλλοι συμμετείχαν για πρώτη φορά. Το ευχάριστο είναι πως αρχικά είχαμε 4 συμμετοχές στην κατηγορία Mini, το φυτώριο των νεαρών οδηγών. ο Φαίδων Παπαφιλίππου (Exprit-TM-Speed Force) δε συμμετείχε τελικά στον αγώνα κι έτσι οι Ελληνικές συμμετοχές ήταν 3. Ο Γιώργος Παυλόπουλος (Exprit-TM-Speed Force) έκανε την καλύτερη εμφάνιση. Συμμετείχε στον 2ο ημιτελικό από τον οποίο οι 17 πρώτοι οδηγοί θα προκρίνονταν στον μεγάλο τελικό. Ο Παυλόπουλος τερμάτισε 29ος και δεν προκρίθηκε στον τελικό. Ακριβώς μία θέση πίσω του, στην 30η, τερμάτισε ο Αντώνης Βούρος (Praga-TM) που συμμετείχε με την Ιταλική ομάδα Serafini και την υποστήριξη της Ελληνικής αντιπροσωπείας της Praga. Ο Θανάσης Ζάχος (Praga-TM- Serafini) ολοκλήρωσε τα προκριματικά σκέλη στην 70η θέση κι έτσι δε συμμετείχε σε κάποιον από τους δύο ημιτελικούς. Νικητής στην κατηγορία Mini αναδείχθηκε ο Ιταλός Emanuele Olivieri που ξεκίνησε τον τελικό από την 6η θέση και συμμετείχε με την ομάδα Serafini, την ομάδα που συμμετείχαν και οι Βούρος και Ζάχος.\nΕλληνική συμμετοχή είχαμε και στην πλέον απαιτητική κατηγορία KZ2. Ο Γιώργος Βαρανάκης διαθέτοντας ήδη εμπειρία από τον συγκεκριμένο θεσμό και την κατηγορία, συμμετείχε στον 2ο ημιτελικό και τερμάτισε στην 22η θέση. Η θέση αυτή δεν του έδωσε μια θέση στη σχάρα της εκκίνησης του τελικού αφού προκρίνοντας οι 17 πρώτοι του κάθε ημιτελικού. Νικητής στην κατηγορία αυτή αναδείχθηκε ο Ολλανδός Marijn Kremers με Birel-TM, ξεκινώντας από τη 2η θέση.\nΣτην κορυφή ο Παναθηναϊκός με νίκη 3-0...


Tουλάχιστον 260 άνδρες των YPG και του ΙΚ σκοτώθηκαν στo Αφρίν, ισχυρίζεται η Τουρκία – Mignatiou.com\nTurkish soldiers training with their tanks near Syrian-Turkish border, at Hatay, Turkey, 23 January 2018. Reports state on 20 January 2018 that the Turkish army is on an operation named 'Operation Olive Branch' in Syria's northern regions against the Kurdish Popular Protection Units (YPG) forces which control the city of Afrin. Turkey classifies the YPG as a terrorist organization. EPA/SEDAT SUNA\nΣύμφωνα με υψηλόβαθμο αξιωματούχο της αμερικανικής κυβέρνησης ο Ερντογάν θα μιλήσει “σύντομα” και με τον Αμερικανό πρόεδρο Ντόναλντ Τραμπ ο οποίος σκοπεύει να του εκφράσει τις ανησυχίες της Ουάσινγκτον για τις εξελίξεις. Ο αξιωματούχος αυτός, που μίλησε στους δημοσιογράφους ζητώντας να τηρηθεί η ανωνυμία του, είπε ότι οι Τούρκοι αξιωματούχοι στέλνουν “αντικρουόμενα μηνύματα” σε ό,τι αφορά τον σκοπό των επιχειρήσεων εναντίον των YPG που στηρίζονται από τις ΗΠΑ.\n“Θα δούμε πώς θα εξελιχθεί επί του πεδίου. Αλλά το μήνυμά μας ήταν ενιαίο. Θα το εκτιμούσαμε και θα τους παροτρύνουμε να περιορίσουν την εισβολή όσο είναι δυνατόν”, πρόσθεσε.\nBe the first to comment on "Tουλάχιστον 260 άνδρες των YPG και του ΙΚ σκοτώθηκαν στo Αφρίν, ισχυρίζεται η Τουρκία"


Arcadia Sports | Η Αθλητική Ενημέρωση της Αρκαδίας - Ο νους του στο παιδί!\nΑΡΧΙΚΗ / ΑΠΟΨΕΙΣ / ΠΡΑΚΤΟΡΑΣ / Ο νους του στο παιδί!\nΟ νους του στο παιδί!\nΔημοσιεύθηκε: 05 Ιουνιου, 2019\nΣτον ΑΣΤΕΡΑ βασικός τους στόχος είναι να έχουν έναν πολυσχιδή οργανισμό.\nΔεν είναι μόνο οι επιτυχίες στο αγωνιστικό μέρος. Οι Αρκάδες μέσω των κοινωνικών τους δράσεων αλλά και τη συνεισφορά τους στα δρώμενα του ελληνικού αθλητισμού, έχουν καταφέρει να μετατραπούν μέσα σε κάτι παραπάνω από 10 χρόνια σε.... κάτι παραπάνω από μια ομάδα.\nΤο βασικότερο κεκτημένο των κιτρινομπλέ όμως είναι ότι τα νέα παιδιά τον βλέπουν ως ένα μέσο που είναι εκεί, πάντα για να αγκαλιάσει τα όνειρα και τις φιλοδοξίες.\nΗ ομάδα του ΑΣΤΕΡΑ, στην πρώτη ευκαιρία βρίσκεται σε σχολεία της Τρίπολης, ώστε τα παιδιά να έρθουν πιο κοντά στην ομάδα. Σαφώς, οι πόρτες του "Κολοκοτρώνης" σχεδόν κάθε μέρα ανοίγουν για να περάσουν απ' αυτές αμέτρητες παιδικές φωνές. Φωνές που... φωνάζουν πως στον ΑΣΤΕΡΑ υπάρχει υγειά, παρόν και μέλλον.\nΕτσι, δημιουργούνται οι νέοι... οπαδοί της ομάδας: Φέρνοντας τους στα σπλάχνα της ομάδας και γνωρίζοντας από κοντά το... στρατηγείο των επιτυχιών!\nΠαρτε το αλλιως


Νέος συναγερμός στη Θεσσαλονίκη για κρούσματα κορονοϊού σε κλινική στη Θέρμη\nΉδη ορισμένοι έχουν ήδη μεταφερθεί για την νοσηλεία σε νοσοκομεία της πόλης αλλά και στην ιδιωτική κλινική "Αρωγή" που έχει διαθέσει 200 κλίνες για ασθενείς με κορονοϊό\nΦωτογραφία αρχείου «»\nΝέος συναγερμός έχει σημάνει στη Θεσσαλονίκη, καθώς θετικοί στον κορονοϊό βρέθηκαν αρκετοί φιλοξενούμενοι σε μονάδα φροντίδας ηλικιωμένων στη Θέρμη και συγκεκριμένα στην κλινική "Θερμη".\nΟι πρώτες πληροφορίες έκαναν λόγο για 20-30 κρούσματα, που εντοπίστηκαν μετά από τη διενέργεια τεστ. Πολλοί από τους ασθενείς είναι ασυμπτωματικοί και έχουν μπει σε καραντίνα, όπως ορίζουν τα πρωτόκολλα του ΕΟΔΥ.\nΩστόσο, ήδη ορισμένοι που εμφάνισαν συμπτώματα, οκτώ στον αριθμό, έχουν ήδη μεταφερθεί για νοσηλεία στο νοσοκομείο «Παπανικολάου» αλλά και στην ιδιωτική κλινική "Αρωγή" που έχει διαθέσει 200 κλίνες για ασθενείς με κορονοϊό, τηρώντας αυστηρά όλα τα υγειονομικά πρωτόκολλα. Πολλοί από τους συγγενείς τους βρέθηκαν στην κλινική για να παραλάβουν τους συγγενείς τους.\nΣύμφωνα με πληροφορίες, οι περισσότεροι από τους φιλοξενούμενους στη μονάδα ήταν εμβολιασμένοι, ενώ οι αρμόδιοι από την κλινική πραγματοποιούν έρευνες για να διακριβωθεί πως μπήκε ο ιός και νόσησαν οι φιλοξενούμενοι. Το προσωπικό είναι πλήρως εμβολιασμένο αλλά κάποιοι ασθενείς και ενδεχομένως κάποιοι σύνοδοι, να μην είναι.\nΟπως τόνισε ο Αδαμαντιος Χλωρός, Συντονιστής COVID -19 - Διευθυντής Πνευμονολογικού Τμήματος ΕΣΥ στο Παπανικολάου, «κατά την χθεσινή εφημερία δεχθήκαμε ασθενείς από την ιδιωτική κλινική στη Θερμή. Ακόμα ελέγχεται η κατάσταση της υγείας τους. Δεν μπορώ να καταλάβω όμως γιατί έχουμε παλι τέτοια περιστατικά εφόσον το προσωπικό σε τέτοιους χώρους πρέπει να είναι εμβολιασμένο. Έτσι ξεκινήσαμε πέρυσι και με την Αγία Κυριακή, και οι περισσότεροι ηλικιωμένοι είχαν καταλήξει».\nΗ συγκεκριμένη κλινική φιλοξενεί υπερήλικες με διάφορα προβλήματα υγείας, ενώ υπάρχει επίσης στον ίδιο νοσηλευτικό ίδρυμα και μια μονάδα τεχνητού νεφρού.


Άνετο σπίτι Szewce - με μπάρμπεκιου και δωρεάν χώρο στάθμευσης!\nSzewce, Dolnośląskie, Πολωνία\nΟλόκληρος χώρος: κατάλυμα σε οικιστική ζώνη. Οικοδεσπότης: Teresa\nΑυτό το όμορφο σπίτι 1 υπνοδωματίου με μεγάλο σαλόνι, κουζίνα και μπάνιο βρίσκεται στο χωριό Szewce μόλις 3 χιλιόμετρα από την πόλη Wrocław.\nΤο σπίτι διαθέτει μεγάλη βεράντα που οδηγεί σε όμορφο κήπο, όπου μπορείτε να ξεκουραστείτε σε μια αποθήκη ή μπορείτε να χρησιμοποιήσετε μπάρμπεκιου και να φτιάξετε νόστιμο μεσημεριανό ή δείπνο. Το ακίνητο διαθέτει μεγάλο ιδιωτικό δρόμο για 4-5 αυτοκίνητα.\nΤο υπνοδωμάτιο διαθέτει διπλό κρεβάτι για 2 άτομα, ωστόσο είναι δυνατόν να φέρετε 2 επιπλέον στρώματα στο σαλόνι.\nΧαλαρώστε με όλη την οικογένεια/ τους φίλους σας σε αυτόν τον ήσυχο χώρο διαμονής.\nΕίναι ένα αδελφικό σπίτι, με δύο ξεχωριστές εισόδους και δύο ξεχωριστούς ιδιωτικούς δρόμους και για να διαχωρίσετε τις πόρτες της βεράντας.\nΗ μία πλευρά του σπιτιού είναι για χρήση από τους επισκέπτες, είναι ένα σπίτι με 1 υπνοδωμάτιο και μεγάλο σαλόνι. Υπάρχει ένα υπνοδωμάτιο στον επάνω όροφο, ωστόσο, δεν είναι για χρήση από τους επισκέπτες. Υπάρχει μεγάλη βεράντα που οδηγεί σε όμορφο κήπο με υπόστεγο κήπου και έπιπλα κήπου όπου μπορείτε να χαλαρώσετε. Υπάρχει μπάρμπεκιου για τους επισκέπτες που μπορούν να χρησιμοποιήσουν όπως και αν χρειαστεί με το κάρβουνο , το φαγητό και όλα όσα χρειάζονται για το μπάρμπεκιου.\nΣτην άλλη πλευρά του σπιτιού ζει η οικοδεσπότης Teresa, η οποία δεν παρεμβαίνει σε καμία δραστηριότητα επισκεπτών, εργάζεται επίσης, οπότε δεν είναι στο σπίτι ανά πάσα στιγμή. Ωστόσο, αν χρειάζεστε τη βοήθειά της, θα χαρεί να σας βοηθήσει. Λόγω δύο ξεχωριστών εισόδων, υπάρχει ακόμα ιδιωτικότητα και οι επισκέπτες μπορούν να χαλαρώσουν με ηρεμία.\nΟι επισκέπτες επιτρέπονται για εκδηλώσεις, ωστόσο μετά τις 22 μ.μ. δεν επιτρέπονται δυνατοί θόρυβοι.


NewsVoice.gr | Tag Archive | Ψηφοφορία | 2\nHome » Posts tagged with » Ψηφοφορία (Page 2)\n«Πέρασε» και ο προϋπολογισμός με 167 «ναι»\nΥπερψηφίστηκε ο κρατικός προϋπολογισμός για το έτος 2013, έπειτα την ψηφοφορία που πραγματοποιήθηκε αργά χθες βράδυ, στη Βουλή. Συγκεκριμένα, 167 βουλευτές ψήφισαν «ναι», 128 ψήφισαν «όχι», ενώ 4 ήταν «παρόντες» από τους συνολικά 299 ψηφίσαντες. Οι βουλευτές που ψήφισαν «κατά» του προϋπολογισμού, προέρχονται από τα κόμματα του ΣΥΡΙΖΑ, τους Ανεξάρτητων Ελλήνων, της Χρυσής Αυγής και […]\nΑ. Σαμαράς: «Έγινε ένα σημαντικό πρώτο βήμα»\nΓια ένα μεγάλο αισιόδοξο βήμα έκανε λόγο ο πρωθυπουργός Αντώνης Σαμαράς σε δηλώσεις του σε δημοσιογράφους εξερχόμενος από τη Βουλή. «Το επόμενο βήμα είναι ο προϋπολογισμός. Κάτι που θα πάει και αυτό καλά» συμπλήρωσε ο κ. Σαμαράς. «Το σημαντικό είναι από τη Δευτέρα και μετά. Εκεί θα επικεντρωθεί η προσοχή μας, γιατί μοναδικός στόχος, και […]\nΑίρεται η ασυλία του Κ. Μπαρμπαρούση\nΑίρεται η ασυλία του βουλευτή της Χρυσής Αυγής Κωνσταντίνου Μπαρμπαρούση για τα επεισόδια κατά μικροπωλητών στο Μεσολόγγι. Πριν από λίγο ανακοινώθηκε το αποτέλεσμα της ψηφοφορίας και όπως έγινε γνωστό υπέρ της άρσης της ασυλίας του βουλευτή της Χρυσής Αυγής ψήφισαν 218 βουλευτές, κατά ψήφισαν τρεις, παρών ένας και λευκό ένας. Ο κ. Μπαρμπαρούσης, χαρακτήρισε αστεία […]\n«Eίναι η Μακεδονία Ελληνική;»\nΣυνεχίζουν να προκαλούν οι ξένοι με το αν η Μακεδονία είναι ελληνική ή όχι. Ο λόγος για γνωστή αμερικάνικη ιστοσελίδα η οποία παροτρίνει τους αναγνώστες της να απαντήσουν στο ερώτημα: «Είναι η Μακεδονία ελληνική ή όχι;» Το αισιόδοξο είναι ότι μέχρι στιγμής η θετική απάντηση προηγείται. Ας ψηφίσουμε όλοι πατώντας εδώ.\nΞεκίνησε η ψηφοφορία για την εκλογή του προέδρου\nΣε εξέλιξη βρίσκεται η μυστική ψηφοφορία για την ανάδειξη νέου Πρόεδρου της Βουλής. Μοναδικός προτεινόμενος είναι ο βουλευτής της ΝΔ, Ευάγγελος Μεϊμαράκης. Στους βουλευτές διανεμήθηκαν νωρίτερα δύο ψηφοδέλτια. Ένα με τυπωμένο το όνομα του κ. Μεϊμαράκη και ένα λευκό. Στο μεταξύ για τη θέση του Α’ αντιπρόεδρου της Βουλής έχει προταθεί ο Βουλευτής της Νέας […]\nΔιαδικτυακή ψηφοφορία της Guardian για Ελλάδα και Ισπανία\nΔιαδικτυακή ψηφοφορία διεξάγει από σήμερα και για δύο ημέρες η ηλεκτρονική έκδοση της βρετανικής «Guardian«. «Ποιά χώρα της Ευρωζώνης προκαλεί τη μεγαλύτερη ανησυχία;« είναι το ερώτημα που τίθεται και προσφέρει τις επιλογές «Ελλάδα» και «Ισπανία«. Σύμφωνα με τα μέχρι στιγμής αποτελέσματα της ηλεκτρονικής ψηφοφορίας, η συντριπτική πλειονότητα των αναγνωστών της βρετανικής εφημερίδας πιστεύει πως […]


Λεωφόρος Andrassy: Ξενοδοχεία σε κοντινή απόσταση\nΛεωφόρος Andrassy: Πού να μείνετε σε κοντινή απόσταση;\nΜπελβάρος - Λιποτβάρος0,3 χιλιόμετρο από Λεωφόρος Andrassy\nΜπελβάρος - Λιποτβάρος0,5 χιλιόμετρο από Λεωφόρος Andrassy\nΚέντρο της Βουδαπέστης0,6 χιλιόμετρο από Λεωφόρος Andrassy\nΚέντρο της Βουδαπέστης0,7 χιλιόμετρο από Λεωφόρος Andrassy\nΚέντρο της Βουδαπέστης0,5 χιλιόμετρο από Λεωφόρος Andrassy\nTerezvaros0,8 χιλιόμετρο από Λεωφόρος Andrassy\nΚέντρο της Βουδαπέστης0,3 χιλιόμετρο από Λεωφόρος Andrassy\nΚέντρο της Βουδαπέστης0,2 χιλιόμετρο από Λεωφόρος Andrassy\nΜπελβάρος - Λιποτβάρος0,2 χιλιόμετρο από Λεωφόρος Andrassy\nΛεωφόρος Andrassy: Μάθετε περισσότερα\nΛεωφόρος Andrassy - Τοποθεσία\nΚέντρο της Βουδαπέστης: Εδώ βρίσκεται το ακόλουθο σημείο ενδιαφέροντος: Λεωφόρος Andrassy. Βρίσκεται σε μια ρομαντική περιοχή που είναι γνωστή για τα μουσεία και τις καφετέριες. Αν θέλετε να βρείτε τι να κάνετε στην περιοχή, γιατί δεν επισκέπτεστε τα ακόλουθα αξιοθέατα: Szechenyi Bath (Σπα) και Βασιλική του Αγίου Στέφανου;\nΛεωφόρος Andrassy: Μέρη διαμονής σε κοντινή απόσταση\nΔιαθέτουμε 1230 ξενοδοχεία, για να διαλέξετε, σε απόσταση το πολύ 1,5 χλμ. από: Λεωφόρος Andrassy. Σας προτείνουμε τις ακόλουθες επιλογές που είναι δημοφιλείς με τους ταξιδιώτες μας:\nΛεωφόρος Andrassy - Τι μπορείτε να δείτε και να κάνετε στη γύρω περιοχή\nΛεωφόρος Andrassy: Τι μπορείτε να κάνετε στη γύρω περιοχή\nΛεωφόρος Andrassy: Τι μπορείτε να δείτε στη γύρω περιοχή


Τρίτη 9 Φεβρουαρίου 2010 7:18:50 μμ\nΓια την Τετάρτη 10 Φεβρουαρίου 2010 προβλέπεται η λειτουργία των αναβατήρων:ΕΡΜΗ, ΑΧΙΛΛΕΑ, ΔΑΦΝΗΣ, ΘΕΤΙΣ, ΑΡΤΕΜΙΣ και ΣΤΥΓΑΣ,εφόσον οι καιρικές συνθήκες το επιτρέψουν...\nΓια άμεση πληροφόρηση καλέστε στα τηλέφωνα 2692024451-52 από 08:00 έως 16:00 καθημερινά...\nΤο Σάββατο 13/2/2010, εφ' όσον οι καιρικές συνθήκες το επιτρέψουν, η λειτουργία των αναβατήρων ΑΧΙΛΛΕΑ και ΔΑΦΝΗΣ θα παραταθεί έως τη δύση του ηλίου και στη συνέχεια θα πραγματοποιηθεί νυχτερινό σκι στην πίστα Δανάη με τον αναβατήρα Δάφνη!\nΗ μοναδική ομάδα freestyle kite flying - Red Bull Kite Force - για μια και μοναδική επίδειξη στην Ελλάδα!\nΤελειότητα, ακρίβεια και 100% συγχρονισμός είναι κάποια από τα χαρακτηριστικά της Red Bull Kite Force, της καλύτερης ομάδας freestyle kite flying στον κόσμο. Πρόκειται για επαγγελματική ομάδα 4 ατόμων που κατάφεραν να δώσουν μια νέα διάσταση στο αγαπημένο τους χόμπι, πετώντας αετό με πάθος και δεξιοτεχνία!\nΤη μοναδική ευκαιρία να απολαύσουν αυτή την εξαιρετικά εντυπωσιακή επίδειξη, θα έχουν όσοι βρεθούν την Καθαρά Δευτέρα (15-02-2010) στο Χιονοδρομικό Κέντρο Καλαβρύτων (12μ.μ.) συνδυάζοντας την ελληνική παράδοση με ένα σύγχρονο και μοναδικό θέαμα.\nΤρεις Γάλλοι και ένας Ιάπωνας συνθέτουν την ομάδα που δημιούργησε ένα νέα είδος θεάματος, κάτι μεταξύ αθλήματος και τέχνης συγχρόνως. Ως «Μπαλέτο των αιθέρων» χαρακτηρίζονται οι επιδείξεις της Red Bull Kite Force. Και αυτό δεν είναι τυχαίο καθώς οι αετοί τους πετούν με χορογραφίες που έχουν σχεδιαστεί επάνω σε συγκεκριμένα μουσικά κομμάτια! Με αέρινες κινήσεις σε απόλυτο συγχρονισμό και αρμονία, οι ‘αετοί’ της ομάδας Red Bull Kite Force συνθέτουν μοναδικά shows και ταξιδεύουν ανά τον κόσμο λαμβάνοντας διθυραμβικές κριτικές και βραβεία σε παγκόσμιους διαγωνισμούς.\nΕπιστήμονες, μουσικοί, καλλιτέχνες αλλά και επιχειρηματίες οι ίδιοι, έχουν ως βασικό πάθος τους το πέταγμα του αετού. «Πήρα τον πρώτο μου αετό όταν ήμουν 13. Από τότε, μόλις ξεκινά η μουσική, τα ξεχνάω όλα και το μόνο που υπάρχει για μένα είναι ο αετός μου και η υπόλοιπη ομάδα», λεει ο Ramlal Tien, ένας από τους τέσσερις που θα χαρίσουν την Καθαρά Δευτέρα ένα σπάνιο θέαμα σε όσους θα βρεθούν στο Χιονοδρομικό Κέντρο Καλαβρύτων.


Κυριακή πρωί μ’ ένα ποίημα: «Μοναχά το αίμα δεν αναβάλλεται» της Ελένης Αστρινάκη - Κατιούσα\nΑρχική/Λογοτεχνία/Ποίηση/Κυριακή πρωί μ’ ένα ποίημα: «Μοναχά το…\n“Εκεί σε βρίσκω\nβαθιά-βαθιά που φτάνει το μαχαίρι.”\nΗ Ελένη Αστρινάκη γεννήθηκε το 1952 στο Ηράκλειο Κρήτης. Σπούδασε δημοσιογραφία στην Αθήνα. Πρωτοεμφανίστηκε στα γράμματα το 1981, με την ποιητική συλλογή «Πρώτη πράξη». Ακολούθησαν τα «Εργοστάσια Οδύνης» (1985), τα «Πάθη Φωνηέντων» (1992), το «Μαύρο μαύρο» (1997), τα «Ελάσματα» (2004) και το «Basso continuo» (2014).\nΠήρε το β’ βραβείο ποίησης στον πανελλήνιο διαγωνισμό ποίησης για νέους της ΕΕΔΥΕ. Συνεργάστηκε με το ραδιόφωνο. Εργασίες της έχουν δημοσιευτεί σε περιοδικά. Έφυγε από τη ζωή στις 3 του Αυγούστου 2018\nΤα ποιήματα που παρουσιάζονται εδώ πρωτοδημοσιεύτηκαν ως ανέκδοτα στο περιοδικό «Πολιτιστική» τον Οκτώβρη του 1984.\nΕδώ έχει φως\nμια σκληρή διαφάνεια το μεσημέρι\nοι πληγές που ξέρεις Μιχάλη δεν λένε να κλείσουν\nκαι πιο πολύ αιμορραγούν τον Αύγουστο με τα μελτέμια\nμηδέ η αρμύρα μηδέ το Αιγαίο τις θεράπευσε\nοι πληγές που ξέρεις Μιχάλη\nείναι μαχαίρι το φεγγάρι\nμε χιλιάδες ασημένιες λάμες στη θάλασσα\nαπομείναμε λίγοι για την άλλη μεριά\nΤο μόνο που με κρατά\nλίγα στρέμματα αμπέλι πριν από το κύμα.\nΕίναι τα θραύσματα από τ’ αρχαία πυθάρια\nσαν τα κομμάτια της καρδιάς μας\nείναι ένα σπασμένο σταμνί το κορμί του Άρη.\nΚι ένα πήλινο θυμιατήρι σαν της γιαγιάς μου σου φέρνω.\nΓιούχα και πάλι γιούχα στο Αιγαίο σας ποιητές\nαφού χωρίσατε από τον όχλο\nΚομαντάντε Σύλβια — είσαι ο πιο επεξεργασμένος στίχος.\nΜεσημέρια όλο ατμό\nμε την κάθοδο των ονείρων\nη επιθυμία γυρεύει κοίλο μέρος να πλαγιάσει.\nΆκρατος έρωτας ο βράχος.\nΔεν θυμάμαι σε ποια μάχη πληγώθηκα\nαγαπημένα σώματα που με σκιάζουν\nστα πιο μακρινά ταξίδια\nσχήματα που περιέχουν\nΑφήστε το σπίτι με τις πόρτες ανοιχτές\nγια να μπορούμε να επιστρέφομε.\nΒαθύς και κόκκινος ο καιρός των ποιητών\nγλώσσα νέα λοιπόν — το πλήθος.\nΞέρεις τον αρχαίο θόρυβο\nόταν ο άνεμος σέρνει τα ξερά φύλλα\nοι τελευταίες αποχρώσεις περνούν τον ορίζοντα\nβαθιά-βαθιά που φτάνει το μαχαίρι.\nΤο σώμα που έφυγε αφήνει τα σημάδια του\nάλλα κορμιά σιγά-σιγά σαν έρθουν — του αφήνουν τόπο.\nόλο το βράδυ συναρμολογούσαν\nτα μέλη του σπασμένου εφήβου\nοι εργάτες, οι φοιτητές, οι εξεγερμένοι ποιητές\nκαι άλλοι που υποφέρουν από αναπνευστικά νοσήματα\nμε ξεδιπλωμένες σημαίες ο ένας δίπλα στον άλλο\nτρεις στο τετραγωνικό μέτρο.\nΕλένη Αστρινάκη Κυριακή πρωί μ ένα ποίημα Ποίηση


"Το γραμματοκιβώτιο της ζωής" ! | FOUGARO\n"Το γραμματοκιβώτιο της ζωής" !\nΠόσοι άνθρωποι έχουν μια ιστορία που ποτέ δεν βρήκαν την ευκαιρία να την εκφράσουν; Πόσοι άνθρωποι θέλησαν να γράψουν σ' ένα χαρτί κάτι δικό τους, ένα ποίημα ή απλά μια ιστορία και δεν είχαν τον τρόπο για να τα μοιραστούν; Σίγουρα πολλοί αν όχι όλοι μας. Να τα μοιραστούν με κάποιον άγνωστο, ώστε να βγάλουν από μέσα τους ό,τι νιώθουν εγκλωβισμένο.\nΑπό την Παρασκευή 13 Δεκεμβρίου 2019 θα βρίσκονται στη ΒΙΒΛΙΟΘΗΚΗ του Fougaro Art Center δύο "γραμματοκιβώτια ζωής". Στο ένα, θα μπορεί ο καθένας από εμάς να αφήσει το δικό του λόγο, το δικό του ρητό ή διήγημα, τα δικά του συναισθήματα, ανώνυμα για να τα μοιραστεί με τον οποιοδήποτε. Από το δεύτερο κουτι όμως, θα μπορεί να πάρει την ιστορία ενός ανθρώπου άγνωστου και να ξεκινήσει έτσι την αναζήτηση της καθημερινότητας του αλλά και να διαβάσει την εξομολόγησή του, Ο μοναδικός όρος είναι πως για να πάρεις μια ιστορία ζωής, πρέπει να αφήσεις και μία δική σου πίσω.\nΤα "γραμματοκιβώτια της ζωής" θα υπάρχουν εδώ, για να μπορείς να διαβάσεις καθημερινές ιστορίες ή οτιδήποτε αφορά τον γραπτό λόγο. Από ένα ερασιτεχνικό διήγημα-μυθιστόρημα μέχρι ένα ποίημα ή μια εξομολόγηση.\n"Αν πούμε ότι η ζωή είναι ένας κύκλος,\nσε καλούμε να συμμετάσχεις σ' αυτόν".


Literature and Art Review: Δεκεμβρίου 2010\nΗ "αντοχή των υλικών" του Θ. Καλαμπούκα (σημείωμα του Τάσου Φάλκου)\nΌταν πριν από χρόνια ήρθα σ' επαφή με τα ποιήματα του Θ. Καλαμπούκα και πληροφορήθηκα ότι δεν είχε δημοσιεύσει τίποτε -θα ήταν τότε υποθέτω σαραντάρης- προσπάθησα κι εγώ να τον πείσω να σταματήσει την μόνιμα, όπως διαπίστωσα, αρνητική στάση του απέναντι στο έργο του, που για τον λόγο αυτό είναι και περιορισμένο σε έκταση.\nΓια χρόνια δεν είχα καμιά επιτυχία. Έφτασε να μου πει ειρωνικά: "αν όπως λες σου αρέσουν, πάρτ' τα και δημοσίευσέ τα με το όνομά σου". Όχι πως δεν ήξερε τις αρετές αυτών που είχε γράψει, αλλά έβαζε τον πήχη πολύ ψηλά. Αλλά το επιθυμητό πάντα απέχει απ' το πραγματικό. Αυτό συμβαίνει με όλους μας. Μα πρέπει κάποτε να κατεβεί κανείς στον στίβο.\nΧαίρομαι που σήμερα ο Θ. Καλαμπούκας, έστω με καθυστέρηση πολλών ετών, προσθέτει τους πυκνότατους στίχους του και την ιδιαίτερη φωνή του στην ελληνική πολυφωνία".\nΑναρτήθηκε από Petros Golitsis στις 8:25 μ.μ. Δεν υπάρχουν σχόλια:\nΑναρτήθηκε από Petros Golitsis στις 2:16 μ.μ. Δεν υπάρχουν σχόλια:


Τσόρνιγκερ για μεταγραφές: «Θα είναι έντονη η τελευταία βδομάδα» – Apollon365\nΤσόρνιγκερ για μεταγραφές: «Θα είναι έντονη η τελευταία βδομάδα»\nΔείτε όλα όσα είπε ο Αλεξάντερ Τσόρνιγκερ, μετά τον αγώνα του Απόλλωνα απέναντι στον Εθνικό Άχνας.\n«Ήταν εξαιρετικό τάιμινγκ για την πρώτη μου νίκη. Ήταν έντονο παιχνίδι, ήταν έντονες οι τελευταίες 10 μέρες, αλλάξαμε αρκετά πράγματα. Έγινε πιο δύσκολο όταν δόθηκε το πέναλτι γρήγορα, μετά έγινε το 2-2 και εκεί ήταν θέμα νοοτροπίας και τα παιδιά πήγαν πολύ καλά, ειδικά οι αλλαγές μας βοήθησαν πολύ να βελτιωθούμε. Βοήθησε και ο κόσμος με την ένταση και τον παλμό του. Δουλέψαμε σαν ομάδα. Δυσκολεύτηκαν όλες οι ομάδες την 1η αγωνιστική, έτσι κι εμείς. Συγχαρητήρια στον Πίττα για το τρίτο γκολ.\nΥπάρχουν κάποια πράγματα που πρέπει να φτιάξουμε, χωρίς αμφιβολία. Η αμυντική ισορροπία, το να εκμεταλλευτούμε τους κενούς χώρους, να ανοίξουμε χώρους για τους συμπαίκτες μας. Σε γενικές γραμμές ήταν φανταστική βραδιά.\nΟι οπαδοί μας βοήθησαν πάρα πολύ στις δύσκολες στιγμές και τους ευχαριστούμε πάρα πολύ».\nΓια την αυτοπεποίθηση και τις αλλαγές που έγιναν: «Αλλάξαμε κάποια βασικά πράγματα μετά τον όχι τέλειο τρόπο που παίξαμε τις πρώτες βδομάδες. Η προετοιμασία δεν είναι για τους φιλάθλους αλλά για τους προπονητές. Θα ήθελα να μείνουμε στην Ευρώπη και να νικήσουμε τον ΑΠΟΕΛ και τις άλλες ομάδες στα φιλικά αλλά θέλαμε εμπειρία από το πώς μπορούμε να ανταποκριθούμε και τη φιλοσοφία. Είμαι Γερμανός και δουλεύω στην Κύπρο, θέλω να δω πόση γερμανική νοοτροπία μπορούν να δεχθούν οι παίκτες μου, προσαρμόζομαι κι εγώ και οι παίκτες μου για να βρεθεί η χρυσή τομή».\nΦανούριος: «Θέμα χρόνου για να προκύψει είδηση»\nΜεταγραφές: “Εξελίξεις σε 2-3 μέτωπα”


Πρόβλημα με σκληρό δίσκο!!! ΥΠΕΡΕΠΕΙΓΟΝ\nJune 28, 2007 in Αποθήκευση (HDD, SSD, NAS)\nΛεπον να πως έχει το πράγμα,\nΠαίρνω το μηχάνημα ενός φίλου του πατέρα ο οποίος είναι Πολιτικός Μηχανικός. Μου δίνει παρέα και έναν 100άρη σκληρό και μου λέει να κάνω αναβάθμιση του πισιού του και να εγκαταστήσω win xp pro που μου είχε φέρει μαζί... Τραβάω εγώ σαν καλό παιδί το Backup... το βάζω σε έναν σκληρώ που τον έχω για προσωπικά backup όταν πρόκειται για φορματ, και του κάνω εγκατάσταση windows XP. Να σημειωθεί ότι πριν είχε Win ME (FAT). Τελειώνει η εγκατάσταση, κοτσάρω τον σκληρό που έιχε το backup.. τπτ... τον βάζω στο δικό μου το μηχάνημα... τίποτα! τον βάζω σε τρίτο μηχάνημα... τιποτα!!!\nΈχω φτάσει σε αδιέξοδο διότι ο τυπάς είχε τις δουλειές του εκει μέσα... το μόνο που μπορώ να κάνω αυτή τη στιγμή είναι ανάκτηση του παλιού σκληρού.\nΔοκίμασα το GDB. Νου τα βγάζει άλλα αντί άλλων. Γνωρίζετε μήπως κάποιο πιο.. "επαγγελματικό" πρόγραμμα το οποίο μπορεί να κάνει ανάκτηση δεδομένων που έχουνε αντικατασταθεί;\nδοκιμασε το filescavenger 3.0\nειναι ενα απο τα καλητερα και με εχει σοσει πολλες φορες\nκοτσάρω τον σκληρό που έιχε το backup.. τπτ... τον βάζω στο δικό μου το μηχάνημα... τίποτα! τον βάζω σε τρίτο μηχάνημα... τιποτα!!!\n1) Όταν λες "τίποτα", εννοείς ότι δεν boot-άρουν τα μηχανήματα, ότι ο δίσκος δεν αναγνωρίζεται, ή ότι ο δίσκος είναι κενός περιεχομένων?\n2) Αν τον συνδέσεις σαν δεύτερο δίσκο, βλέπεις δεδομένα μέσα?\n3) Με ποιο πρόγραμμα έκανες backup? Συνήθως τα προγράμματα backup δημιουργούν ένα συμπιεσμένο αρχείο, το οποίο θέλει αποσυμπίεση σε άλλο δίσκο μετά (ή που μπορεί να είναι κάποιο προστατευμένο, δηλαδή κρυφό partition). Πες επίσης και ποιες επιλογές χρησιμοποίησες στο backup.\n4) Στον παλιό σκληρό έκανες full format ή quick format?\nΟ παλιός σκληρός που είχε τα Windows ME τώρα πιά έχει Windows XP. Δηλαδή τα αρχεία των windows όπως επίσης και μερικά αρχεία δικά του έχουν καλυφθεί από τα αρχεία των XP.\nΌταν λέω τίποτα εννοώ ότι δέν τον βλέπουνε κάν! Backup πήρα με το ultility των Windows, δέν με έχει απογοητεύσει ποτέ έως τώρα. Όσο για το Format ήταν Quick Format.\nΤα ME ηταν σε FAT32 τα XP σαν με τι filesystem τα περασες??\nΔοκιμασε το GetDataBack....Στην ιδια φαση με σενα ειχα καταφερει να επαναφερω αρκετα αρχειο και ηταν και raid.\nΤα XP Τα έκανα σε NTFS. δέν υπάρχει λόγος να τα κάνω σε Fat\nΤο μονο ισως που μπορεις να κανεις ειναι να ξαναπερασεις στον δισκο τα ΜΕ. Ετσι θα δουν τον αλλο δισκο με το backup και θα παρεις τα αρχεια. Μετα δεν θα κανεις backup με αυτο των windows αλλα χειροκινητα, επιλεγοντας ενα-ενα (που λεει ο λογος) τα αρχεια που θες να σωσεις.\nΑν δεν καταφέρεις και τίποτα...δοκίμασε και το easy recover pro. Έσωσα 500 gb από σκληρό που είχε χτυπήσει το partitioning system.\nκαι εμένα με βοήθησε easy recover pro!!\nΠαιδιά! Δέν τον βλέπει τον δίσκο με ΤΙΠΟΤΑ!. Με το File Scavenger δεν είχα καμία τύχη τα ίδια με το Get Data Back μου εμφάνισε. Αυτό που ψάχνω είναι ενα πρόγραμμα να μπορεί να ανακτήσει Overwritten Files και όχι για σβησμένα απλά.\nΑρχική απάντηση από Alucard\nΑυτό που ψάχνω είναι ενα πρόγραμμα να μπορεί να ανακτήσει Overwritten Files και όχι για σβησμένα απλά.\nλολ αν το βρεις αυτό πες μου και εμένα....Φίλε δε γίνεται απλά, αν έχεις γράψει από πάνω χάνεται το από κάτω....δυστυχώς....\nΠιστεύω πως λύση θα βρεις με τον δίσκο το δικό σου ακόμη και αν δε το τον βρίσκει...\nTo να μη βλέπει καθόλου ένα δίσκο, έτσι ξαφνικά, 99% είναι πλακέτα. ’ρα α. επισκευάζεται, β. μπορείς να ψάξεις για μιά ίδια και να δουλέψει ο δίσκος ίσα για να πάρεις τα δεδομένα.\nΟι λύσεις τύπου file recovery μπορούν να σε βοηθήσουν. Τα αρχεία που έχουν γίνει overwrite ΔΕ θα τα βρεις, αλλά συνήθως οι δουλειές βρίσκονται στο τέλος του δίσκου για δύο λόγους:\n1. Συνήθως βάζεις Win, προγράμματα, και στο τέλος τις δουλειές σου\n2. Ακόμα και defrag να κάνεις, τοποθετούν στο τέλος του δίσκου τα αρχεία που δουλεύεις, που συνήθως είναι οι εργασίες σου κι όχι τα προγράμματα.\nΤέλος υπάρχει τρόπος να ανακτήσεις δεδομένα ακόμα κι από formated disk, αλλά it will go you the mocking bird, nightingale...!\nΑυτό όμως είναι λίγο δύσκολο διότι η εγκατάσταση των Win ME είναι το πολύ 500mgb ενώ των XP είναι περίπου 1.5GB.....\nΔοκίμασα το Ο&Ο αλλά πάλι τίποτα.... μόνο κάτι αρχεία αριθμιμένα τα οποία μου είναι παντελώς άχρηστα...\nτο get data back μπορει να σου βγάζει ονόματα φακέλων αλλα αντι άλλων αλλά ότι αρχείο δεν έχει γίνει over written θα μπορέσεις να το ανακτήσεις\nδοκιμασε και το R-studio. στην δικη μου περιπτωση με τον samsung με τη χαλασμενη πλακετα εκανε πληρη ανακτηση.\nΤο easy recovery pro βρίσκει Overwritten data με μεγάλη ακρίβεια. Give it a try..\nMαλλον χρειαζεσαι αυτο: http://www.tictac.gr/g-index.html :worship:\nΤον δίσκο τον δικό σου με το back-up τον βλέπεις στο bios όταν μπουταρουν τα μηχανήματα ?\nΕχεις αλλάξει τα καλώδια ?\nδε στέλνεις και ένα πμ στον mortisboy?


Έχω μάτια και βλέπω: 27 Αυγ. 2003 - ΠΟΥΛΗΣΑΝ 20 ΤΟΝΟΥΣ ΧΡΥΣΟΥ ΓΙΑ 200 ΕΚΑΤ.ΕΥΡΩ ..\n27 Αυγ. 2003 - ΠΟΥΛΗΣΑΝ 20 ΤΟΝΟΥΣ ΧΡΥΣΟΥ ΓΙΑ 200 ΕΚΑΤ.ΕΥΡΩ ..\nΠΟΣΟ ΘΑ ΕΙΣΠΡΑΤΤΑΜΕ ΣΗΜΕΡΑ ΠΟΥ Η ΟΥΓΓΙΑ ΕΦΤΑΣΕ ΤΑ 1,825 ΔΟΛΑΡΙΑ ;;\n27 Αυγ. 2003 - Στα βουβά και κατακαλόκαιρο εισέπραξαν 200 εκατ. ευρώ\nPosted by exomatiakaivlepo at 8/19/2011 10:24:00 π.μ.\nΑνώνυμος Παρ Αυγ 19, 07:32:00 μ.μ. 2011\nΑγαπητε σκανδαλοθήρα αρίστο\nΗ συναλλαγή ήταν κρυφή ή παράνομη ?\nΑν ναι γιατί το 2004 δεν κινήθηκς καμμία νομική διαδικασία κατά της κυβέρνησης Σημίτη ?\nsterg Σάβ Αυγ 20, 05:54:00 π.μ. 2011\n1,2 δις Δολλαρια. at the very least.\ndard Σάβ Αυγ 20, 09:50:00 π.μ. 2011\nΠροφανώς, η Ελλάδα, από τις ερασιτεχνικές ενέργειες το 2003, έχασε 1 δις και κάποιος κέρδισε 1 δις.\nΑς αποφασίσουμε επιτέλους, οι Έλληνες, ποιος θέλουμε να κερδίζει. Η Ελλάδα οι.... ¨άλλοι¨;


Βουλευτές καταρτίζουν πρόταση για να καθυστερήσει η διαδικασία αποχώρησης του Ηνωμένου Βασιλείου από την Ευρωπαϊκή Ένωση βάσει του Άρθρου 50 της Συνθήκης της Λισαβόνας, τόνισαν υπουργοί της κυβέρνησης σε επικεφαλής μεγάλων εταιρειών κατά τη διάρκεια τηλεδιάσκεψης, αποκάλυψε πηγή που συμμετείχε στη συνδιάλεξη. Αφού η συμφωνία που έκλεισε η πρωθυπουργός της Βρετανίας Τερέζα Μέι με την ΕΕ απορρίφθηκε με μεγάλη πλειοψηφία στη Βουλή των Κοινοτήτων χθες βράδυ, στη συζήτηση κορυφαίων κυβερνητικών υπουργών και επιχειρηματιών συζητήθηκε το ενδεχόμενο η ημερομηνία του Μπρέξιτ – θεωρητικά η 29η Μαρτίου 2019 – να αναβληθεί.\nΗ πρωθυπουργός της Βρετανίας Τερέζα Μέι πρέπει να διακόψει τη διαδικασία του Brexit προκειμένου να διεξαχθεί νέο δημοψήφισμα, έκρινε η επικεφαλής της κυβέρνησης της Σκοτίας, η Νίκολα Στέρτζον. «Δεν μπορούμε να χάσουμε άλλο χρόνο. Η ώρα να σταματήσουμε το ρολόι του Άρθρου 50 είναι τώρα (…). Πρέπει να κατατεθεί σχέδιο νόμου ώστε για το ζήτημα αυτό να εκφραστεί ξανά το εκλογικό σώμα», τόνισε η Στέρτζον σε δηλώσεις της στο BBC.\nΟ υπουργός Οικονομικών και αντικαγκελάριος της Γερμανίας Όλαφ Σολτς τόνισε το βράδυ της Τρίτης ότι η χθεσινή ήταν μια «πικρή ημέρα για την Ευρώπη», αναφερόμενος στην απόρριψη από τη Βουλή των Κοινοτήτων της συμφωνίας που διαπραγματεύθηκαν το Ηνωμένο Βασίλειο και η Ευρωπαϊκή Ένωση για το Brexit. «Αυτή είναι μια πικρή ημέρα για την Ευρώπη. Είμαστε έτοιμοι. Όμως το σκληρό Μπρέξιτ είναι η χειρότερη από όλες τις επιλογές για την ΕΕ, και πάνω απ’ όλα για το Ηνωμένο Βασίλειο», έκρινε ο Σολτς μέσω Twitter, λίγη ώρα αφού ολοκληρώθηκε η ψηφοφορία στη Βρετανία.\nΗ αμερικανική επενδυτική τράπεζα Citi κρίνει ότι υπάρχει πλέον «πολύ υψηλή» πιθανότητα το Brexit να καθυστερήσει και να μη γίνει την καθορισμένη ημερομηνία, την 29η Μαρτίου. «Μετά την εμφατική απόρριψη» της συμφωνίας, το να γίνουν «μικρές τροποποιήσεις δεν θα αρκούσε για να περάσει» το κείμενο αυτό, προεξόφλησαν οικονομολόγοι της Σίτι. «Η πιθανότητα παράτασης (της διαδικασίας βάσει) του Άρθρου 50 είναι τώρα πολύ υψηλή», ενώ το ενδεχόμενο «ματαίωσης» της αποχώρησης βρίσκεται «σε άνοδο», πρόσθεσαν, αναφερόμενοι στον νομικό μηχανισμό με τον οποίο πυροδοτήθηκε η διαδικασία της αποχώρησης του ΗΒ από την ΕΕ.\nΗ Αν Λίντε, η σουηδή υπουργός αρμόδια για τις Ευρωπαϊκές Υποθέσεις και το Εμπόριο, εξέφρασε, επίσης μέσω Twitter, «λύπη διότι το βρετανικό κοινοβούλιο δεν ενέκρινε τη συμφωνία ΗΒ – ΕΕ για την αποχώρηση», που κατ’ αυτήν «παραμένει ο καλύτερος τρόπος για να υπάρξει ένα συντεταγμένο Μπρέξιτ».\nΓια τον πρώην υπουργό Εξωτερικών της Σουηδίας Καρλ Μπιλτ το χθεσινό αποτέλεσμα ήταν «ιστορικό»: «Πρόκειται μακράν για τη χειρότερη ήττα για μια κυβέρνηση του ΗΒ στη σύγχρονη ιστορία. Απλούστατα δεν υπάρχει τρόπος που να μπορεί η συμφωνία για την αποχώρηση να διασωθεί. Αν η κυβέρνηση της Μέι επιβιώσει αύριο, μια εντελώς νέα προσέγγιση είναι ο μόνος πιθανός τρόπος να αποφύγουμε ακόμη χειρότερο χάος». «Αν ουδείς θέλει στ’ αλήθεια ένα Μπρέξιτ χωρίς συμφωνία, τότε απλούστατα το Μπρέξιτ πρέπει να καθυστερήσει. Η πίεση για ένα νέο δημοψήφισμα κατά πάσα πιθανότητα θα ενταθεί. Κι αυτό θα πάρει χρόνο. Αλλά η ΕΕ πρέπει να δώσει τον χρόνο» που απαιτείται, συμπλήρωσε μέσω Twitter.


H ΦΑΓΕ πήρε το όπλο της - Fpress.gr\nH ΦΑΓΕ πήρε το όπλο της\nΔυναμικά στο παιχνίδι των προσφορών μπήκε το 2019 η ΦΑΓΕ μετά από την πίεση που γνώρισε το 2018 σε πωλήσεις τόσο στην Ελλάδα όσο και στο εξωτερικό\nΗ ΦΑΓΕ υπήρξε για δεκαετίες ολόκληρες ο αδιαμφισβήτητος ηγέτης στην αγορά του γιαουρτιού στην Ελλάδα. Σχεδόν μέχρι της αρχές της δεκαετίας του '90 οπότε και εισήλθε η Δέλτα είχε σχεδόν μονοπωλιακή παρουσία στα ψυγεία των σούπερ μάρκετ. Η εικόνα από τότε έχει αλλάξει πολύ καθώς νέοι παίχτες εισέρχονται κάθε χρόνο και το ποσοστό της εταιρείας που έμαθε το ελληνικό γιαούρτι στα πέρατα του κόσμου έχει πέσει στα επίπεδα του 20% στην ελληνική αγορά.\nΤο 2018 ήταν μία πολύ άσχημη χρονιά για την ΦΑΓΕ. Έχασε κάτι παραπάνω από 10% στις πωλήσεις της παγκοσμίως (διαμορφώθηκαν σε 551,8 εκατ. δολ) και είδε τα κέρδη της να μειώνονται στα 22,1 εκατ. ευρώ από 86,4 εκατ. ευρώ που ήταν το 2017. Επιπρόσθετα πάγωσε το σχέδιο για την δημιουργία εργοστασίου στο Λουξεμβούργο ενώ το ενοποιημένο χρέος της ανέρχονταν στο τέλος του 2018 σε 411,8 εκατ. δολ..\nΣτα παραπάνω αρνητικά να προστεθεί ότι στις Ηνωμένες Πολιτείες, στην Ελλάδα και στο Ηνωμένο Βασίλειο οι πωλήσεις της υποχώρησαν κατά 15,9%, 7,4% και 1,2% αντίστοιχα. Μοναδική εξαίρεση η αγορά της Ιταλίας όπου οι πωλήσεις της αυξήθηκαν 3,3%. Σημαντική ήταν και η πτώση κατά 5,9% των πωλήσεών της σε όγκο. Αυτό οφείλεται, σύμφωνα με την εταιρεία, στη μείωση των πωλήσεων της σε όγκο στις Ηνωμένες Πολιτείες και στην Ελλάδα κατά 9,4% και 5% αντίστοιχα.\nΤο περιβάλλον πίεσης οδήγησαν την ΦΑΓΕ από τις αρχές του 2019 να μπει δυναμικά στο παιχνίδι των προσφορών στην ελληνική αγορά γιαουρτιού με στόχο να ανακτήσει μερίδια. Σύμφωνα με πληροφορίες από την αγορά πλέον η κορυφαία του κλάδου πραγματοποιεί εκπτώσεις που φτάνουν έως και 35% στα ψυγεία των σούπερ μάρκετ ενώ έχει ενταθεί και η συχνότητα που πραγματοποιεί προσφορές.\nΣύμφωνα με στοιχεία από μετρήσεις της IRI για το 2018 η ΦΑΓΕ είναι πρώτη σε μερίδιο γιαουρτιού σε όγκο και αξία με 21,2% και 22,8% αντίστοιχα. Δεύτερη είναι η Κρι-Κρι με 14,3% και 13,5% αντίστοιχα, τρίτο το PL (σ.σ. τα προϊόντα με το σήμα του σούπερ μάρκετ) με 12,9% και 7,9%. Στην 4η θέση βρίσκεται η Vivartia με 11,9% και 16,4%. Ακολουθεί ο Όλυμπος με 9,3% και 10,3%, 6η η Δωδώνη με 8% και 6,1%, 7η η ΜΕΒΓΑΛ με 5,4% και 5,7%, 8η η Friesland με 3,5% και 3,2%, 9η η Danone με 3,2% και 4,5% και στη10η θέση βρίσκεται η Φάρμα Κουκάκη με 2,4% και 2,3%.


Ονειροκρίτης Εξομολόγηση | Ονειροκρίτης Ταρωτώ\nΟνειροκρίτης Εξομολόγηση. Αν δείτε στον ύπνο σας ότι εξομολογείστε στον ιερέα αμάρτημα που βαραίνει τη συνείδησή σας, σημαίνει ότι θα ελευθερωθείτε από τις τύψεις που σας βασανίζουν γενικά, το όνειρο σημαίνει ανακούφιση από σκέψεις και φροντίδες, καθώς και απαλλαγή από πολύ βαριές οικονομικές υποχρεώσεις.\nΑν εσείς ως ιερέας, ή και λαϊκός, δείτε ότι εξομολογείτε άλλον, το όνειρο σημαίνει ότι αυτός θα σας ζητήσει βοήθεια και εσείς θα του τη δώσετε με πολλή προθυμία. Αν δείτε ότι σε γυναίκα εξομολογείστε τον έρωτά σας, αστείο πάθημα σας περιμένει, το οποίο όμως πολύ θα σας πειράξει. Αν δείτε ότι γυναίκα εξομολογείται σε εσάς τον έρωτα της, το όνειρο αυτό είναι σημάδι ότι κάποια σας αγαπά, δε θέλει όμως να σας το πει.\nΑν ονειρευτείτε ότι ακούτε χωρίς να θέλετε εξομολόγηση οποιασδήποτε μορφής, είτε εικονική είτε πραγματική, θα πληροφορηθείτε κάτι που σας ενδιαφέρει, για τη μεγάλη σας όμως περιέργεια θα τιμωρηθείτε. Αν δείτε ότι είστε ετοιμοθάνατος και εξομολογείστε σε ιερέα, κέρδος ανέλπιστο, το οποίο κάποια στιγμή ήσαστε βέβαιος πως θα χάσετε, θα έχετε.\nΝεαρή κόρη που θα δει σε όνειρο πως εξομολογείται τον έρωτα της, αν μεν το κάνει στον εραστή της, σημαίνει ότι αυτός θα της ζητήσει σπουδαία θυσία∙ αν εξομολογείται στους γονείς της, θα αντιμετωπίσει πολύ σκληρές επικρίσεις για τη σκανδαλώδη διαγωγή της. Αν ασθενής ονειρευτεί ότι εξομολογείται, θα απελπιστεί για τη σωτηρία του, ενώ αυτή είναι βέβαια. Οι γέροντες που θα δουν σε όνειρο ότι εξομολογούνται, ας εξομολογηθούν!


Ταξίδι στο χρόνο-Τί έγινε σαν σήμερα στις 16 Μαΐου στο RealOraiokastro.gr | RealOraiokastro\n1770…Η 15χρονη Μαρία Αντουανέτα παντρεύεται τον 16χρονο Λουδοβίκο Αύγουστο που αργότερα θα γίνει βασιλιάς της Γαλλίας.\n1888…Ο Νίκολα Τέσλα δίνει μία διάλεξη περιγράφοντας τον εξοπλισμό που θα επιτρέψει την αποτελεσματική παραγωγή και χρήση του εναλλασσόμενου ρεύματος για τη μετάδοση ηλεκτρικής ενέργειας σε μεγάλες αποστάσεις.\n1916…Το Ηνωμένο Βασίλειο της Μεγάλης Βρετανίας και της Ιρλανδίας και η Γαλλία υπογράφουν τη μυστική Συμφωνία Σάικς–Πικό διχοτομώντας τα πρώην οθωμανικά εδάφη όπως το Ιράκ και τη Συρία.\n1920…Στη Ρώμη, ο Πάπας Βενέδικτος ΙΕ΄ ανακηρύσσει ως αγία την Ιωάννα της Λωραίνης.\n( Η Ιωάννα της Λωραίνης στην στέψη του βασιλιά Κάρολου VII. Πίνακας του Jean-Auguste-Dominique Ingres, 1854)\n1929…Λαμβάνει χώρα στο Χόλυγουντ η πρώτη τελετή απονομής των βραβείων όσκαρ.\n( O Joseph Farnham παραλαμβάνει το βραβείο του)\n1948…Υπόθεση Τζορτζ Πολκ: Ο βαρκάρης Λάμπρος Αντώναρος βρίσκει να επιπλέει στο θαλάσσιο χώρο της Θεσσαλονίκης το πτώμα του αμερικανού δημοσιογράφου Τζορτζ Πολκ, απεσταλμένου του CBS για την κάλυψη του εμφυλίου. Γρήγορα διαπιστώνεται ότι πρόκειται για δολοφονία. Η αστυνομία επιρρίπτει την ευθύνη στο ΚΚΕ, το οποίο υποστηρίζει ότι ο Πολκ δολοφονήθηκε από την Ασφάλεια.\n1962…Επανέναρξη των πυρηνικών σοβιετικών ατμοσφαιρικών δοκιμών εξαγγέλλει από τη Βουλγαρία ο Νικίτα Χρουστσόφ, ο οποίος καλεί, παράλληλα, Τουρκία και Ελλάδα “να εγκαταλείψουν την απομόνωσή τους”.\n1969…Πρόγραμμα Βενέρα: Το σοβιετικό ρομποτικό διαστημόπλοιο Βενέρα 5 προσεδαφίζεται στην Αφροδίτη.\n1974…Ο Γιόσιπ Μπροζ Τίτο εκλέγεται ισόβιος πρόεδρος της Γιουγκοσλαβίας.\n1991…Η βασίλισσα Ελισάβετ Β΄ του Ηνωμένου Βασιλείου απευθύνεται στο Κογκρέσο των Ηνωμένων Πολιτειών. Είναι η πρώτη Βρετανή μονάρχης που απευθύνεται στο αμερικανικό Κογκρέσο.\n1997…Ο πρόεδρος του Ζαΐρ Μομπούτου Σέσε Σέκο διαφεύγει από τη χώρα.\nΣαν σήμερα γεννήθηκε το 1905 ο διάσημος ηθοποιός Χένρι Φόντα, το 1948η ηθοποιός Κάτια Δανδουλάκη ενώ το 1951η ηθοποιός Σόφη Ζαννίνου. Την ίδια ημέρα το 1953γεννήθηκε ο Έλληνας ποιητής Αντώνης Φωστιέρης, το 1965 η τραγουδίστρια Τζάνετ Τζάκσον και το 1986 η ηθοποιός Μέγκαν Φοξ.\nΤην ίδια ημέρα πέθανε το 1703 ο Γάλλος συγγραφέας Σαρλ Περώ, το 1936 ο Έλληνας στρατιωτικός Λεωνίδας Παρασκευόπουλος και το 1984 ο κωμικός Άντι Κάουφμαν. Το 1988έφυγε από τη ζωή ο ιερέας Γεώργιος Πυρουνάκης και το 2010 ο Αμερικανός τραγουδιστής Ρόνι Τζέιμς Ντίο (Rainbow, Black Sabbath, Dio).\n16 Μαΐου 2021 in ΣΑΝ ΣΗΜΕΡΑ.\n← Τρομοκράτηση για νέο σκληρό lockdown «στη μισή Ελλάδα» – Τα απίθανα σενάρια\nΠόσοι Έλληνες παντρεύονται και χωρίζουν; →